
-V  iili  lecta  diu  et  inulto  spectata  labore 
Degenerare  tamen,  ni  vis  humana  quotannis 
Maxima  quaeque  manu  legeret. « 

Virg.  CJeorg.  Lib.  I.  Vers.  197  et  scq. 


H18TORICAL 

MEDtCAL 


P R A K F A T I «. 


C um  iu  universitate  literaria  Friderica  Guilelrna,  quae  Bonnae  floret,  stu- 
diis medicis  incubui,  a gratioso  medicorum  ordine  studiosis  nostrae  arti 
propositum  est  thema  elaborandum  hocce:  ,,  Elaboretur  accurata  variarum 
pelvium  muliebrium,  tum  sanarum  tum  morbosarum  descriptio  systematica,  et 
designetur,  quantum  licet,  earum  vis  et  dignitas  in  partu  infantis.  “ 

Quae  materia,  quum  mihi  valde  arrisisset,  multam  operam  huic  elaborandae 
impendi  et  contigit  mihi,  ut  opusculum  meum  a gratiosa  illa  facultate  prae- 
mio cum  palma  ornaretur.  Ut  igitur  legi  a majoribus  jam  traditae,  qua  iis 
qui  summos  in  utraque  medicina  honores  capessere  volunt,  commentatiun- 
cula  quaedam  e vasto  disciplinarum  medicarum  campo  desumpta  scribenda 
est,  satisfaciam,  illam  commentationem  examini  publico  submisi  eo  1 li- 
bentius, quod  prae  aliis  medicinae  disciplinis  studium  artis  obstetriciae  sem- 
per  summo  ardore  amplexus  fui.  Quae  autem  de  hac  materia  exhibui,  non 
modo  ex  iis  scriptoribus,  qui  hac  de  re  bene  promeruerunt,  verum  etiam  ex 
propriis  disquisitionibus  desuinsi.  Etiamsi  dissertationi  nihil  inest,  quod 


plane  novum  sit,  tamen  nonnulla  invenientur,  quae  accuratius  et  fusius  ex- 
posui, quam  antea  fuerunt  descripta,  (hia  re,  L.  B.,  opusculum  meum  qua- 
lecunque est  aequo  judicio  accipias  rogare  velim  et  quos  errores  in  eo  re- 
peries,  lios  juvenili  autoris  ingenio,  qui  vix  templum  Coi  intraverit,  attribuas. 

Caeterum  hac  data  occasione  non  possum,  quin  omnibus  praecepto- 
ribus meis,  quorum  et  consuetudine  et  doctrina  in  studiis  meis  valde  me 
adjutum  fuisse,  ingenue  fateor,  gratias  agam  quam  maximas.  Nulla  ergo 
unquam  oblivio,  quantum  illis  praeclarissimis  viris  Bonnae  et  Berolini  artem 
medicam  docentibus  debeam,  e memoria  delere  poterit. 


EXPLICATIO  TABULARUM. 


Annexi  commentationi  meae*  tabulas  pelvium  variarum  tum  sanarum  tum 
morbosarum,  ut  ea  quee  in  bis  pagellis  pertractavi  magis  illustrarentur. 

Liceat  nunc  mihi  gratias  agere  maximas,  debitas  111.  Kilian,  xenodo- 
chii obstetricii  Bonnensis  moderatori,  nuper  praeceptori,  qui  summa  cum 
benevolentia  mihi  dedit  occasionem  depingendi  pelves,  quae  in  museo 
obstetricio  inveniuntur,  necnon  111.  Mayer  musei  anatomici  directori,  qui 
maxima  cum  liberalitate  permisit  ut  pelvium  collectionem  perlustrarem 
et  earum  delineationes  fieri  juberem. 

TAB.  I. 

Fig.  1.  Pelvis  cordiformis,  (ad  pag.  18.) 

Fig.  2.  Pelvis  in  diametro  transversa  oblonga,  (ad  pag.  18.) 

Fig.  3.  Pelvis  rotunda,  (ad  pag.  19.) 

Fig.  4.  Pelvis  ovalis,  aut  secundum  conjugatam  oblonga,  (ad  pag.  19.) 


* Figuris  9,  15,  et  16  exceptis  hae  delineationes  pictore  insigni  Schiitter  secundum  naturam 
sunt  depictae. 


TAB.  II. 


Fig.  5.  Pelvis  aequabiliter  justo  major,  (ad  pag.  21.) 

Fig.  6.  Pelvis  aequabiliter  justo  minor,  (ad  pag.  25.) 

Fig.  7.  Pelvis  extrorsum  infundibuliformis  ad  perpendiculum  secta, 
‘secundum  diametrum  transversam,  (ad  pag.  27.) 

Fig.  8.  Pelvis  introrsum  infundibuliformis  ad  perpendiculum  secta, 
secundum  diametrum  transversam,  (ad  pag.  28.) 

TAB.  III. 

Fig.  9.  Pelvis  inaequalis,  (ad  pag.  29.)  Delineatio  hujus  pelvis  quae 
in  museo  obstetricio  Wirceburgensi  invenitur,  ex  libro  Kilian  “ Geburts- 
hiiflicher  Atlas”  dicto  est  deprompta. 

Fig.  10.  Pelvis  rhachitica,  (ad  pag.  34.) 

Fig.  11.  Altera  pelvis  rhachitica,  in  qua  intriotus  coarctatio  praecipue 
latere  sinistro  maximum  attinuit  gradum. 

Fig.  12.  Pelvis  osteomalacia  correpta,  mutationes  ostendens,  quae  in 
primis  hujus  morbi  stadiis  producuntur,  (ad  pag.  46.) 

TAB.  IV. 

Fig.  13.  Altera  pelvis  desuper  spectata,  cujus  forma  osteomalacia 
omnino  est  mutata,  (ad  pag.  48.) 

Fig.  14.  Eadem  pelvis  ex  adverso  spectata. 

Fig.  15.  Pelvis  in  qua  exostosis  locum  habet  ex  adverso  spectata, 
(ad  pag.  51.) 

Fig.  16.  Haec  pelvis  ad  perpendiculum  secta  secundum  diametrum 
rectam  : pelvis  descripta  et  delineata  est  in  dissertatione  Eli  de  Haber. 


IITRODUCTI  O- 


Omnium  naturae  actionum  nulla  majoris  est  momenti  medico,  quam  partus 
humanus,  nullaque  indagatione  dignior,  quam  ratio  ac  modus  admirabilis, 
quo  in  lucem  edimur. 

Pelvis  accurata  notitia  maxime  necessaria  est  ad  partus  mechanis- 
mum intelligendum  et  ad  auxilia,  quibus  natura  difficultatem  evitet  pericu- 
lumque praevertat,  recte  aestimanda:  sine  qua  cognitione  plane  nescimus, 
quibus  adminiculis  in  partu  difficili  nos  uti  oporteat,  vel  quo  modo  remediis 
nostris  naturam  adjuvemus  et  errorem  fugiamus.  Arbitreris  fortasse,  jam 
antiquo  tempore  hanc  rem  a medicis  observatam  et  penitus  exquisitam  esse, 
sed  frustra  eorum  libros  pervolvas,  quum  nostro  demum  tempore  investiga- 
tionibus ac  perscrutationibus  virorum  illustrissimorum  in  apertum  processe- 
rit, qualis  sit  pelvis  in  partu  dignitas. 

Priusquam  vero  ad  argumentum  ipsum,  de  quo  disserere  mihi  in 
animo  est,  tractandum  transeo,  quosdam  tantum,  sed  gravioris  momenti  scri- 
ptores, qui  de  hac  re  egerunt,  breviter  secundum  eorum  aetatem  euumerabofl ). 

(1)  In  fore  omnibus,  quae  ad  tempus  attinent.  Sclnreighaenscri  opus  ..Ta- 
bletted  chronologiqucs  de  Fhistoire  de  la  medecine  puerperalea  secutus  sum. 

cb*.43«.  Scriptores  veteres  perpauca  tantum  de  pelvi  disseruerunt,  et  ab  Hip- 

pocrate eumque  sequentibus  scriptoribus  nonnisi  ossium  nomina  nobiscum 
a.  i),  a.  communicata  sunt.  Celsus  primus  bac  de  re  accuratius  et  subtilius  scri- 
psit (1)  et  quaedam  de  discrimine  pelvium  virilium  et  muliebrium  memoravit, 
n 341  se<^  ne(llie  a Caleno  neque  a posterioribus  scriptoribus  (Aetio  tantum, 
qui  saeculo  sexto  floruit,  excepto}  illius  observationibus  quicquam  additum 
est  (2).  Aetius  prifiius  pelvis  deformis  mentionem  fecit  et  symphysin  os- 
sium pubis  in  mulieribus  validiorem,  esse  quam  in  viris  affirmavit. 

Inde  ab  hoc  tempore  usque  ad  medium  saeculum  decimum  sextum 
nihil  amplius  de  pelvi  legimus,  ex  quo  tempore  autem  quidam  sectionibus 
cadaverum  edocti  veterum  errores  corrigere  pelvimque  melius  describere  in- 
i).  1355.  ceperunt.  A.  V es  alius  in  libro  (3)  „T)e  corporis  humani  fabrica44  pelvim 

optime  descripsit  et  differentias  pelvium  virorum  et  mulierum  multo  accura- 

» , «*•* « 

tius  quam  ullus  scriptorum  priorum  nobis  proposuit.  Paucis  annis  post  etiam 
d,  1564.  Bartli.  Eustachius  bene  de  pelvi  scripsit,  quem  secutus  est  Deventer, 
qui  aniro  1700.  optima  de  pelvi  verba  fecit.  Chirurgi  fere  omnes,  qui  hoc 
temporis  spatio  (inde  ab  anno  1564.  usque  ad  a.  1700.}  vixerunt,  antiquam 
illam  opinionem  de  relaxatione  et  discessu  symphysium  pelvis  defenderunt: 
d.1573.  ut  Ambrose  Pare,  Severin  Pineau  et  J.  C.  de  Conove,  qui  in  fe- 
ihS  mi,ia  i*1 2 3 * 5  partu  mortua  symphysin  ossium  pubis  dissecuit  et  tunc  ossibus  dis- 
junctis infantem  extraxit. 

i>  i6f>«.  Mauri  ce  au  (4)  primus  pelvim  virilem  et  femininam  delineavit,  opi- 

nionem antiquam  de  relaxatione  symphysium  pelvis  in  partu  falsam  et  futi- 
lem esse  ostendit,  et  retrocessionem  ossis  coccygis  in  partu  commemora- 
vit, sed  de  pelvi  ut  causa  partus  difficilis  nihil  nonnisi  haec  adnotavit  ( 5} : 

(1)  Lib.  VIII.  Cap.  1. 

(2)  L.  r.  Leeuwen,  Pissert.  inaug.  dc  artis  obstetriciae  hodiernorum  prae 
veterum  praestantia,  in:  Schlcgclii  Sylloge  operum  med.  1783. 

(3)  Lib.  I.  Cap.  29. 

(I)  Traite  des  maladies  des  femmes  grosses.  6.  6dition.  Paris,  1740.  p.  207—  209. 

(5)  L.  c.  pag.  260. 

„ — Les  vieilles  oni  Farticulation  du  coccix,  on  crouplon  plus  ferme: 
ce  qui  fait  quii  ne  cede  pas  si  aisement  a la  sorlie  de  Feiifant,  quaux  jeu- 
ues,  qui  ont  cette  partie  encore  cartilagineuse.  CJelle  qui  est  petite  et  tra- 
pue  ou  contrefaite  comme  la  bossue,  n a pas  la  poitrine  assez  forte  pour 
bien  laire  valoir  ses  douleurs,  et  les  pousser  en  bas;  comme  aussi  celle 
qui  est  foible  soit  naturell ement,  ou  par  accident,  et  les  boiteuses  ont  quel- 
quefois  les  os  du  passage  mal  conformes.44 

H.  v.  Deve  uter,  quo  prius  nemo  ad  pelvis  axin  attendit,  primus  a-  1701 
hac  de  re  observationes  literis  mandavit  (1) : 

„Cavitas  pelvis  longitudine  sua  non  secundum  longitudinem  spinae 
dorsi  tendit,  sed  ab  imo  oblique  anticam  versus  adscendendo  progreditur, 
quasi  per  eam  umbilicum  ventris  attingere  velis,  quare  quaerentes  os  uteri 
non  recta  versus  curvatum  os  sacrum  digitos  intrudere  debent,  sed  ab  imo 
sursum  tendere,  quasi  per  muliebria  umbilicum  ventris  attingere  vellent.44 

Pelvim  normalem  etiam  bene  descripsit  atque  de  vi  pelvis  morbo- 
sae iu  partu  ac  de  periculis  pelvi  justo  majore  exortis  scripsit. 

De  la  Motte  in  libro  suo  (2)  contendit,  projectionem  ossis  coccy-  a D irn 
gis  in  pelvi  non  talem  esse  causam  partus  difficilis,  qualem  scriptores  ple- 
rumque putaverint;  se  ipsum  autem  primum  partus  ob  pelvim  coarctatam  dif- 
ficilis mentionem  fecisse  affirmavit  et  quasdam  liujus  rei  observationes  no- 
biscum  communicavit  (3). 

S.  F.  Mueller(4)  in  dissertatione  inaugurali  de  pelvis  inclinatione  a.  i> 
tractavit,  eumque  paucis  annis  post  Roeder  secutus  est,  qui  in  tractatu  a.  n.  1751 
„De  axi  pelvis  programma44  axin  pelvis  exitus  descripsit,  eumque  cum  ho- 


(1)  Operationum  chirurgicarum  novum  lumen  e te.  Pars.  I.  Cap.  3.  pas;.  21. 

(2)  Traite  complet  ties  accouchemcns.  Paris,  1721.  Livre  II.  Chap.  4.  Obser- 
vat ion  107. 

(3)  L.  c.  obs.  108.  109.  110. 

(4)  Diss.  sist.  casum  rarissimum  uteri  in  pelvi  rupti.  Basileae  1745 

n.  1753.  rizonte  angulum  graduum  octodecim  facere  dixit,  ac  postea  opus  „Eleraenta 
artis  obstetriciae44  dictum  scripsit,  in  quo  (1)  de  pelvis  deformitatibus  egit. 
n.i753.  A.  Levret,  qui  jam  (2)  anno  1748  diametros  pelvis  obliquas  et 

transversales  descripsit,  postea  (3)  pelvis  axin  ejusque  introitus  inclinatio- 
nem exposuit;  pelvis  inclinationem  angulo  35°  cum  horizonte  aequare  di- 
xit, ejusque  axin  lineis  tribus  designavit.  Levret  eliam  primus  de  (4) 
pelvi  metienda  accuratius  disseruit  (5),  cujus  rei  utilitatem  D e venter  jam 
prius  laudaverat,  sed  ante  Levret  nemo  regulas  aliquas  hac  de  re  prae- 
a.  n.  1751.  ceperat.  Pelvim  femininam  (6)  in  introitum,  cavitatem  et  exitum  magna  cum 
utilitate  divisam  S mei  lio  debemus,  qui  etiam  (7)  multas  de  partu  ob  vi- 
tiatam pelvis  formam  difficili  nobis  tradidit  observationes. 
v d.  1754.  P.  Cam per  in  tabulis  aliquot  egregiis  pelvim  femininam  delinea- 

vit (8),  inclinationem  ejus  exposuit  et  conjunctionem  ossium  bene  descripsit, 
a d i7H3.  G.  W.  Stein  multis  in  rebus  opiniones  Roedereri  et  Levreti 

secutus  est  (9),  sed  introitum  pelvis  angulum  20°  cum  horizonte  facere 
putavit,  pelvisque  axin  lineis  duabus  repraesentavit:  ille  etiam  anno  1771 
instrumentum  primum  et  anno  sequente  alterum  ad  pelvim  metiendam  aptum 
invenit. 

n )7lit  M.  Saxtorph,  adhuc  discipulus,  librum  (10)  edidit,  in  quo  bene 

quamquam  paucis  verbis  de  pelvi  tractavit  ejusque  axis  mentionem  fecit, 


(1)  Cap.  I.  §.  12  — 14. 

(2)  Observations  sur  lcs  causcs  et  les  accidens  de  plusieurs  accouclicmens  la- 
borieux.  Paris  1748. 

(3)  L’art  des  accouchemens.  Paris  1753.  Section  6. 

(4)  L.  c.  Art.  II.  §.  61. 

(5)  Novum  lumen  ctc.  Cap.  27.  Pag.  114.  115. 

(6)  Treatise  on  the  tlieory  and  practice  of  midwifery.  London  1751.  Chap.  1. 
Section  1 . 2.  3. 

(7)  Collection  of  cases  and  observations  in  midwifery.  1751  — 1756. 

(8)  Opus  anno  1777.  in  lingua  Germanica  redditum  est:  Bemcrkungen  iiber 
einige  Gegenstandc  aus  der  Gcburtshiilfc.  Leipzig.  1777. 

(9)  Theorctischc  Anleitungcn  zur  Geburtshulfc.  Cassel.  1770.  3tes  Cap. 

(10)  Erfahrungcn,  die  vollstandige  Gcburt  betrelfend  u.  s.  w.  Copenbagen.  1766. 


nec  non  in  dissertatione  sua  inaugurali  (1)  de  pelvi  diflormi  ejusque  ef- 
fectibus optime  scriptum  est. 

Van  I)o  e ve  ren  (2),  professor  Lugdunensis , mensuras  pelvis  va- 
rias a scriptoribus  traditas  inter  se  comparavit,  et  diametros  obliquas  pelvis 
fere  semper  inaequales  esse  observavit,  nec  non  de  detrimento,  quod  pelvi 
justo  majore  producitur,  disseruit. 

Sigauli(3)  sectionem  symphysis  ossium  pubis,  loco  sectionis  Cae- 
sareae, Academiae  chirurgicae  Parisiensi  proposuit:  academia  hanc  propo- 
sitionem Doctori  Russell  examinandam  tradidit,  qui  operationem  non  esse 
commendandam  putavit.  A.  Louis  sequente  anno  de  hoc  consilio  Si- 
gaulti  Camperum  literis  certiorem  fecit,  qui  experimentis  in  suibus  factis 
hanc  operationem  utilem  quidem  esse  respondit,  sed  eam  haud  ad  opera- 
tionem sectionis  Caesareae  superfluam  reddendam,  verum  ad  capitis  perfo- 
rationem evitandam  commendavit. 

Baudelocque  (4)  dissertationem  optimam  contra  hanc  operationem 
scripsit,  sed  Si  g au  Itum  a consilio  revocare  non  potuit,  qui  anno  sequente 
symphysin  ossium  pubis  in  parturiente  dissecuit  infantemque  mortuam  extra- 
xit. Mater  etiam,  doloribus  vehementibus  ac  periculis  multis  magnisque 
superatis,  tandem  haud  plane  convaluit.  Inde  ab  anno  1777  usque  ad  no- 
stra tempora  (5)  symphysis  ossium  pubis  quinquies  et  quinquagies  secta 
est;  mulieres  septemdecim  infantesque  triginta  quatuor  operatione  perditi 
sunt:  qui  numerus  hac  operatione  inferis  traditorum  tam  infantium  quam  ma- 
trum non  cum  veritate  consentire  mihi  videtur,  et  verisimile  est  multos  ca- 


(1)  Diss.  inaug.  Dc  diverso  partu  oh  diversam  capitis  ad  pelvim  relationem 
mutuam.  Hafn.  1770. 

(2)  Speciem  observationum  academicarum  etc.  Gronov.  1705. 

(3)  F.  B.  O sia  n der,  Lilerarischc  und  pragmatischc  Geschichtc  der  Entbin- 
dungskunst.  Gocttingcn.  1709.  §.  320  — 331. 

(4)  An  in  partu  propter  angustiam  pelvis  impossibili  symphysis  ossium  pubis 
secanda?  1776. 

i 

(5^  Kilian,  dic  operative  Gcburtshiilfc.  Boun  1833.  II.  Bd.  Pasr-  87Q 

SUS  false  descriptos  esse  et  mortalitatem  majorem  fuisse.  Quamquam  no- 
stris temporibus  sectio  symphysis  ossium  pubis  pro  operatione  inutili  ma- 
ximeque  periculosa  habetur,  nihilo  minus  tamen  scriptores  et  quidem  haud 
leves  sunt,  qui  operationem  strenue  defendant,  inter  quos  sunt  Dubois 
fqui  symphysin  ossium  pubis  felicissime  secuit),  Ritgen,  Capuron, 
Maygrier,  al.,  sed  a re  proposita  alienum  est,  eorum  argumenta  et  opi- 
niones huc  referre  ac  recensere;  pauca  tamen  dc  separatione  symphysis 
periculisque  inde  orientibus  infra  memorabimus, 
a.  n.mo.  \v.  H un ter  primus  (1)  symphysin  ossium  pubis  bene  descripsit  et 

de  sectione  symphysis  tractavit  operationemque,  uno  tantum  casu  excepto, 
reprehendit. 

J.  B a n g (2)  librum  scripsit,  in  quo  partus  mechanismum  tractavit 
opinionesque  expressit  cum  illis  consentaneas,  quas  Saxtorph  hac  de  re 
jam  proposuit;  pelvis  etiam  axin  optime  descripsit  ejusque  introitus  inclina- 
tionem 55°  aequare  dixit. 

a ,,  n8|  J.  L.  Baudelocque  (3)  inclinationem  pelvis  variam  in  variis  mu- 

lieribus esse  putavit,  axin  introitus  et  exitus  pelvis  descripsit  instrumen- 
tumque „compas  depaisseur“  vocatum  ad  pelvim  extra  metiendam  invenit, 
sed  manum  ad  pelvim  intra  metiendam  omnibus  instrumentis  praetulit,  nec 
non  in  libro  suo  optimo  de  pelvi  deformi  scripsit, 
a n.  nm>.  Simo  n Zeli  er  (4)  pelvis  axin  descripsit  inelinationemque  ejus 

30°  aut  40°  aequare  dixit. 

n 179,  F.  B.  Osi  a uder  (5)  opiniones  scriptorum  priorum  de  pelvis  incli- 

natione  erroneas  esse  putavit;  et  ipse  totam  rem  deiiuo  investigavit  instru- 

(1)  Opusculum  anno  1799.  in  lingua  Germanica  redditum  inscriptum  est: 
Bemerkungcn  uber  die,  bei  sclnvercn  Geburtcn  cmpfohlenc  Zorlheilung  der  Schaambeinc. 

(2)  Tentam,  med.  de  meehanisino  partus  perfecti.  Jlavniae.  1774. 

(3)  L’art  des  accouchemens.  Paris.  1781. 

(4)  Bemerkungcn  liber  «inige  Gegenstaude  der  practischen  Xmtbindungskunst. 
Wien.  1789. 

(5)  Grundriss  der  Entbindungskunst.  Goettingen.  1S02.  ctc. 

meutumque  „Cliseometeru  dictum  ad  pelvis  inclinationem  metiendam  invenit, 
attamen  in  conclusionibus  valde  a scopo  aberravit,  nam  pelvis  introitus  in- 
clinationem 33°  aequare  credidit. 

W.  Osborn  (1)  de  partu  difficili  ob  pelvim  inale  formatam  et  na-  a I) 
tura  viribus  in  his  difficultatibus  superandis  exsertis  disseruit,  nec  non  de 
discrimine  hominum  et  animalium  in  partu  mentionem  fecit  et  bene  de  se- 
ctione symphysis  ossium  pubis  scripsit. 

C.  C.  Creve(2)  de  pelvi  naturali  tractavit,  nec  non  (3)  de  ira- a f)  hvm 
duris  ossium  pelvis  et  eorum  articulationum  morbis  in  opere  magna  cum 
diligentia  scripto  disseruit. 

G.  W.  Stein  junior  (4)  in  dissertatione  inaugurali  de  pelvis  incii-  a.  j»  lvj; 
natione  experimenta  instituit,  inclinationem  introitus  49°^  exitusque  5C^  ae- 
quare putavit,  de  pelvi  etiam  deformi  et  de  discrimine  hominum  et  anima- 
lium in  partu  optime  disseruit. 

Saeculo  nostro  permulti  sunt  de  pelvi  scriptores  ac  plures  revera, 
quam  ut  hic  omnes  accuratius  ac  fusius  commemorare  ac  recensere  possi- 
mus. Qua  re  melius  duxi,  nunc  tantum  eorum  nomina  ex  ordine  recitare, 
praesertim  quum  infra  magna  eorum  de  arte  obstetricia  merita  silentio  haud 
praetereunda  aut  celanda  sint:  Joerg,  Carus,  Na  e gei  e,  Lac  ha  pe  Ile. 

Kilian,  Busch  al. 


Paucis  his  de  pelvis  historia  absolutis  nunc  id  ipsum,  in  quo  fota 
nostra  elaboratio  posita  est,  aggrediamur,  praemisso  tamen  brevi  prospectu, 
secundum  quem  totum  hoc  argumentum  pertractandum  esse  censuimus. 


(1)  Essays  on  thc  practice  of  michviferv  in  natural  and  difticult  labours.  Lon- 
don,  1795. 

(2)  5 om  Bauc  des  vvciblichcn  Bcckcns.  1794. 

(3)  Iirankhcitcn  des  vvciblichcn  Bcckcns.  1795. 

(4)  l)c  pelvis  situ  ejusque  inclinatione.  1797.  etc. 

PARS  PRIMA. 

Pelvis  nor  ma  I i s. 

Consideramus : 

I.  Discrimen  inter  hominum  et  brutorum  pelvini  et  modum  ac  ra- 
tionem, quibus  partus  eduntur. 

II.  Discrimen  inter  virilem  et  muliebrem  pelvim  et  signa  pelvis  nor- 
malis ac  bene  formatae. 

III.  Yris  pelvis  in  graviditatem  ac  partum  et  quae  ex  ejus  varietatibus 
a forma  pendentibus  sequuntur. 

PARS  ALTERA. 

Pelvis  abnormis. 

1.  ex  prima  conformatione: 

A.  cum  mutationibus  pelvis  universalibus,  dum  omnes  ejus  partes 
aequabiliter  mutatae  sunt; 

B.  cuui  mutationibus  ejus  localibus. 

II  Pelv  es  deformes: 

A.  ex  morbis  universalibus; 

13.  ex  morbis  localibus. 


« 


PARS  PRIMA. 


1.  Discrimen  inter  hominum  et  brutorum  pelvim  et  modus 

ac  ratio,  quo  partus  eduntur. 

Ante  omnia  nobis,  si  pelvim  ipsam  consideremus,  quaerendum  est,  qui- 
busnam in  rebus  pelvis  humana  ac  animalis,  quod  ad  formam  spectat, 
differant,  et  tum  qualis  utriusque  sit  actio  in  partu. 

Blu  menbach  (1)  ex  omnibus  animalibus  homini  soli  pelvim  attri- 
buendam esse  contendit,  sed  mea  opinione  rectius  cum  Stein(2)  affirmari 
potest,  cavitatem  solum  in  pelvi  humana  adesse:  nam  os  sacrum  in  anima- 
libus breve,  in  homine  longum  invenitur,  os  pubis  e contrario  in  animalibus 
longum,  in  homine  breve  est;  in  animalibus  quoque  os  sacrum  capiti  pro- 
pius, os  pubis  magis  ab  eo  quam  in  homine  remotum  est,  ita  tamen,  ut,  ubi 
illud  desinat,  hoc  incipiat  (pars  anterior  pelvis  posteriori  non  opposita,  sed 
haec  altius  quam  illa  sita  est),  et  pelvis  eo  tantum  loco  circulum  format, 
quo  os  pubis  incipit  et  os  sacrum  desinit  Omnibus  (3  ) in  quadrupedibus 

(1)  Handbuch  der  verglcicb.  Anatomie.  §.  37. 

(2)  Die  Untcrscliicdc  zwischen  Mensch  und  Thier  im  (icbarco.  Bonn  imo 

Pag.  56  — 59.  ’ ’ 

(3)  Osborn,  Essays.  Essay.  I.  p.  12. 

columna  vertebralis,  pelvis,  vagina  et  os  uteri  eundem  aut  fere  eundem  ha- 
bent axin ; os  sacrum  etiam  angustum  et  minus  curvatum  est,  unde  transi- 
tus prolis  per  pelvim  simplicior  evadit  (1 ) , partus  etiam  recessione  et  ma- 
jore mobilitate  ossis  coccygis  maxime  juvatur.  Haec  enim  recessio  omni- 
bus caudatis  ad  pariendum  necessaria  est.  Quibus  perspectis  fugere  nos 
non  potest,  foetus  situm  toto  tempore  immutatum  esse,  renixum  nulla  pel- 
vis parte  produci,  pelvim  igitur  in  partu  humano  tam  gravem  nullius  esse 
momenti  in  animalibus  parturientibus. 

Praecipua  vero  discrimina  inter  pelves  hominum  atque  animalium  in 
liis  sistitur: 

1.  In  directione  ejus  axis,  qui  cum  corporis  axi  non  congruit,  ne- 
que cum  terra  perpendiculum  format,  praeterea  inter  axin  introitus  et  exi- 
tus maxima  intersunt  discrimina. 

2.  Circuitu  vario  singularum  pelvis  aperturarum  et  in  directione 
obliqua  ejus  quatuor  superficierum,  quae  ita  inclinatae  sunt,  ut  in  pelvis  in- 
troitu anterior  magis  ad  posteriorem  accedat,  laterales  vero  superficies  in 
exitu  multo  propiores  inter  se  sint.  Hinc  variae  foetus  humani  rotationes 
in  partu  exoriantur  necesse  est,  hinc  difficultates,  quibus  omnium  animalium 
homo  praesertim  obnoxius  est,  hinc  partus  semper  dolentissimus,  saepe  adeo 
periculosissimus,  hinc  denique  multa  impedimenta  fortuita,  quae  in  animali- 
bus nunquam  occurrunt. 

Quam  ob  causam  homo  inter  omnia  animalia  difficultate  pariendi  prae- 
cipue laboret,  et  cur  pelvis  alio  modo  formari  non  potuerit,  argumentis  nunc 
proponendis  luce  clarius  reddere  studebimus- 

Facultas  illa,  homini  soli  a Deo  concessa,  „erectum  ad  sidera  tol- 
lere vultum44  malum  quadrupedibus  ignotum  secuin  fert  (2) : nam  pondus 
corporis  erecti  per  totam  graviditatem  ac  praecipue  finem  versus,  quo  tem«~ 


(1)  G.  L.  I)  o er  i n g,  Diss.  inaug.  de  pelvi  cjusque  per  animantium  regnum 
metamorphosi.  Berolini,  1824. 

(2)  Osborn,  1.  c.  p.  8. 

pore  partium  mollium  minor  est  renixus,  ad  prolapsum  uteri  ac  partum  prae- 
maturum producendum  valde  tendit,  quae  vero  incommoda  pelvis  coarcta- 
tione ejusque  aperturarum  directione  diversa  maxime  prohibentur  atque  ir- 
rita redduntur  (1).  Alterum  praeterea  exoritur  commodum  ex  hac  pelvis 
formatione,  scilicet  partus  retardatio,  unde  graves  illi  minuuntur  effectus, 
quibus  cerebrum,  organon  illud  tam  vasculare  et  irritabile  exponeretur,  si 
abdomen  subito  evacuaretur.  Nam  mutationes  circulationis  immensas  et 
ipsam  mortem  ex  partu  nimis  celeri  oriri  novimus,  quem  exitum  adeo  fune- 
stum eo  minus  admirabimur,  si  seri  copia  nimia  in  paracentesi  abdominis 
subito  emissa  eosdem  produci  effectus  meminimus,  nec  ullum  fugiunt  casus 
illi  lipotbymiae  ipsiusque  mortis,  venaesectionem  erecto  aegroti  corpore  in- 
stitutam secutae. 

Perinaeum  quoque  et  partis  genitales  externae  pelvi  ita  constituta 
melius  et  facilius  defenduntur;  liae  partes  in  animalibus  nequaquam  in  partu 
resistunt  et  tela  molli  ac  facile  recedente  compositae  nulli  periculo  obno- 
xiae sunt,  quae  omnia  in  homine  plane  contraria  inveniuntur. 


2.  Discrimen  inter  virilem  et  muliebrem  pelvim,  et  signa  pel- 
vis normalis  ac  bene  formatae. 

Jam  ipso  adspecta  videbimus,  quem  finem  natura  in  pelvi  ita  for- 
manda sibi  proposuerit,  si  pelvim  virilem  et  muliebrem  inter  se  eadem  com- 
paramus ratione,  qua  jam  in  humana  et  animali  usi  sumus.  Nam  si  pelves 
utriusque  sexus  inter  se  comparamus,  omnia  in  viro  ingressui  aptissima  et 
ad  vires  musculares  exercendas  accommodata  invenimus:  quae  commoda 
vero  omnia  in  pelvi  muliebri  fere  evanescunt,  quum  omnes  ejus  partes  ita 
compositae  sint,  ut  partus  facilitati  inserviant.  Ossa  enim  pelvis  muliebris 
graciliora  sunt,  et  omni  directione  haec  pelvis  minus  quam  in  viro  inclinata 
est  et  acetabulis  magis  distantibus  ingressus  imbecillior  evadit;  quod  Som- 


(1)  Stein,  1.  c.  p.  66  — 69. 

meri n g (1)  his  verbis  optime  memoravit:  „Acetabula  ossium  coxarum  lon- 
gius ab  invicem  distant;  ideoque  mulieres  incedentes  vacillant:  quum  vero 
superficiei  pelvis  priori  propiora  sunt,  procedente  graviditate  libramentum 
corporis,  cujus  gravitatis  punctum,  tunc  temporis  propius  nonnihil  priora 
tangit,  melius  servatur.  “ Os  sacrum  longius  et  latius  est  et  magis  aequa- 
liter in  forma  semicirculari  curvatum,  primo  leniter  retrorsum,  deinde  an- 
trorsum  inclinatum  est,  os  coccygis  etiam  mobilius  est,  quam  in  viro  et  mi- 
nus in  pelvim  porrigitur.  Ossa  ilium  latiora  et  magis  inclinata  sunt,  quum 
pelvis  introitu  (2)  angulum  139°  aut  140°  forment  et  magis  in  exteriorem 
partem  sint  repansa.  Tubera  ossium  ischii  magis  inter  se  distant  et  pla- 
niora sunt  quam  in  viro,  incisurae  ischiadicae  majores  sunt  et  foramen  ovale 
amplius.  Angulus  inter  ramos  arcus  ossium  pubis  90°  aequat  atque  arcui 
similior  est  quam  in  viro  (3),  cujus  angulus  multo  acutior  est,  rami  etiam 
a tergo  oblique  antrorsum  transeunt,  et  cartilago  symphysis  latior  et  cras- 
sior, etsi  brevior  quam  in  viro  est.  Pelvis  muliebris  latior  et  depressior, 
quam  pelvis  virilis  est,  in  hac  vero  conjugata  introitus  longior  est,  quia  ossa 
pubis  non  ut  in  muliere  compressa  sunt,  sed  aliquid  prominent;  in  apertura 
media  tamen  conjugata  in  utroque  sexu  par  est,  quoniam  os  sacrum  in  viro 
non  retro  excavatum  est,  in  exitu  etiam  pelvis  virilis  multo  est  angustior. 

Ne  tamen  credas,  haec  discrimina  sexuum  jam  in  pueritia  observari 
posse:  neque  enim  plane  sunt  conspicua,  nisi  jam  adulta  puella,  ubi  pelvis 
formam  induit  a priori  prorsus  diversam  (4).  Osiander  nihilominus  dixit 
aliquas  pelvis  peculiaritates,  uti  arcus  ossium  pubis  conformationem,  etiam 
in  foetu  praematuro  jam  intelligendas  esse  Hora  natali  pelvis  mulie- 


(1)  Tabula  sceleti  feminini  ctc.  Trajecti  ad  Moenuin.  17S7< 

(2)  C.  G.  Jiirg,  Ilandbuch  der  Geburtshiilfe.  Leipzig,  1833.  2tcs  Gap.  37. 

(3)  In  femina  .95°  — 100°,  in  viro  75°  — 80°,  aequare  dixit  Osiander  in: 
Handb.  d.  Entbindungskunst.  IV.  Gap.  p.  58. 

(4)  L.  c.  pag.  59. 

(5)  Velpeau,  traite  complet  de  l’art  des  accouchcmcns.  BruxcHcs,  1S35 
Gap.  1.  Sect.  1.  Art.  1.  §.  7. 

bris  angusta  est  et  secundum  conjugatam  elongata,  ossa  ilium  paene  verti- 
calia sunt  eorumque  cristae  minime  curvatae;  pelvis  cavitas  est  infundibuli- 
formis,  ejusque  parietes  planiores,  atque  os  sacrum  ita  curvatum,  ut  linea 
horizontalis  inter  marginem  superiorem  symphysis  ossium  pubis  et  apicem 
ossis  coccygis  scribi  possit  (1).  Ante  annum  septimum  minimum  est  dis- 
crimen inter  pelves  utriusque  sexus,  sed  virgine  adulta  coxae  rotundiores 
evadunt,  ac  proportiones  foeinininae  magis  in  lucem  prodeunt.  Quas  omnes 
mutationes  maxime  in  pubertate  occurrunt,  sed  usqne  ad  annum  trigesimum 
pelvis  et  coxae  increscunt  clunesque  magis  prominent;  unde  videmus,  cur 
nuptiis  praemature  junctis  partus  saepissime  difficilior  evadat,  quum  eo  tem- 
pore pelvis  nondum  ad  magnitudinem  et  amplitudinem  ei  propriam  pervene- 
rit. Memoratu  (2)  etiam  dignum  est,  pelvim  connubio  iterato  modo  inito 
aliquantum  mutari,  quippe  quum  pubis  ossa  latiora  clunesque  ampliores  fiant. 

Pelvim  bene  conformatam  esse,  ex  signis  his  externis  nunc  enume- 
randis concludere  licet  (3) : 

1.  Si  corpus  erectum,  sed  non  inflexibile  est,  neque  antrorsum  re- 
trorsumve,  nec  latera  versus  nimis  inclinatum,  et  si  habitus  bonus  est. 

2.  Si  lumbi  lati  sunt  et  infima  dorsi  pars  modice  curvata  est. 

3.  Si  regio  pubis  satis  lata  est  ac  partes  genitales  antrorsum  spectant. 

4.  Si  rectis  cruribus  genu  alterum  alteri  prope  accedit. 

Hae  notae  externae  tamen  perfacile  nos  fallere  possunt,  et  saepe 
formam  tantum  bonam  pelvis  majoris  nobis  demonstrant,  dum  nihilominus 
pelvis  inferior  deformis  esse  possit;  sed  signa  pelvis  formae  exploratione 
percepta,  inter  quae  praecipue  difficultas  promontorii  ossis  sacri  attin- 
gendi memoretur  necesse  est,  multo  certiora  sunt,  nec  non  priorum  par- 
tuum historia  maximi  est  momenti  ad  d iagnosin  accuratam  ac  certam  stabiliendam. 


(1)  A.  F.  Ilohl,  dic  gcburtshiilflichc  Exploration.  Ilalle,  1834.  ‘2tcr  Thcil- 
Art.  5.  a.  pag.  290.  291. 

(2)  Ilohl,  1.  c.  Art.  5.  6.  p.  294. 

(3)  Osiander,  Handhuch  der  Entbindungskiiiist.  I.  Band.  S.  Cap.  pag.  122 

3.  Discriminibus  inter  pelvim  humanam  et  animalem,  nec  non 
inter  pelvim  virilem  et  muliebrem  descriptis  ac  paucis  de 
signis  pelvis  bene  formatae  memoratis,  de  ejus  vi  et  digni- 
tate in  graviditate  et  partu  verba  faciamus. 


a)  in  graviditate: 

Pelvis  inclinatione  uterus  gravidus  antrorsum  diligitur  et  ramis  hori- 
zontalibus ossium  pubis  sustinetur  (1) , forma  etiam  infundibuliformis  pelvis 
majoris  utero  gravido  firmissimum  praebet  praesidium  multisque  in  partu  fun- 
gitur muneribus,  quorum  infra  mentionem  faciemus  (2).  Ossibus  ilium  ma- 
jori quam  in  viris  intervallo  sejunctis  ossa  quoque  femorum  magis  inter  se 
distent  necesse  est,  et  hinc  directio  crurum  et  incessus  peculiaris  gravida- 
rum: nam  corpore  erecto  earum  genua  propius  inter  se  accedunt,  sed  cru- 
ribus rursum  recedentibus  pondus  abdominis  optime  servatur ; namque  mulie- 
res semper  licet  invitae  nituntur,  abdominis  pondus  totius  corporis  habitu 
et  directione  quam  maxime  compensare. 

bj  in  partu. 

Pelvis  dignitatem  in  partu  multo  evidentius  in  oculos  cadere  per- 
suasum habemus,  si  antea  paucis  tantum  verbis  partus  mechanismum  descri- 
bimus, quo  foetus  primo  occipitis  situ  in  lucem  editur.  Partu  jam  inito  ca- 
put utroque  tubere  parietali  in  eadem  linea  horizontali  collocato,  secundum 
axin  pelvis  introitus  descendit  et  doloribus  crescentibus  tuber  parietale  si- 
nistrum contra  os  sacrum  valde  premitur  (3).  Hic  situs  capitis  planis 
inclinatis  ossium  ilium  maximejuvatur,  nam  haec  axin  longum  capitis  infantis  in  axi 
longo  uteri  retinent,  itaque  capiti  pelvim  intranti  magnum  praebent  auxi- 
lium (4).  Conformatio  promontorii  ossis  sacri,  nec  non  forma  rotunda  ,ca- 


(1)  Carus,  Lchrbuch  der  Gvnaekologic.  Lcipzig,  1820.  Iter  Theil.  §,  36. 

(2)  Osi  an  der,  1.  e.  Cap.  IV.  pag.  60. 

(3)  Carus,  1.  c.  §.  36. 

(4)  Kilian,  dic  Geburt  des  Iiindeskopfes.  Bonn,  1830.  Pag.  86 — 00. 

pitis  ipsius  et  durities  tuberis  parietalis  impediunt,  quominus  hoc  in  situ 
maneat  caput,  sed,  tubere  parietali  a promontorio  ascendente,  situm  suum 
horizontalem  nunc  relinquit,  et  os  bregmatis  sinistrum  superne,  dextrum  in- 
ferne vergitur;  et  (1)  eodem  tempore  a diametro  pelvis  transversa  antror- 
sum in  diametrum  obliquam  spectat.  Hujus  rotationis  gradus  pendet,  ut 
infra  memorabimus,  ex  diversa  pelvis  forma,  plerumque  tamen  partem  cir- 
ruli  octavam  describit.  Capitis  obliquitas  a pelvis  inclinatione  dependet, 
nam  quo  magis  pelvis  est  inclinata,  eo  obliquior  erit  capitis  situs.  Caput  f2) 
pelvis  introitu  trajecto  partem  amplissimam  ejus  cavitatis  intrat,  et  hic  pla- 
norum inclinatorum  reactionem  observamus:  namque  parietes  pelvis  laterales 
inter  se  appropinquantes,  occiput  rursus  antrorsum  dirigunt;  ibi  tamen  ca- 
put haud  multum  rotatur  (3).  Hinc  caput  secundum  plana  inclinata,  et  paulo 
magis  antrorsum  versum  in  partem  pelvis  angustissimam  descendit,  occiput 
supra  foramen  thyreoideum  et  latus  interius  ossis  ischii  transiens,  tali  modo 
introrsum  vertitur:  ut  fouticulus  minor  fere  in  medio  pariete  pelvis  anteriore 
collocetur,  dum  frons  spina  ossis  ischii  dextri,  partibus  foramen  sacro- 
ischiaticum  implentibus  et  ligamento  sacro-ischiatico  ipso  deorsum  et  retror- 
sum supra  hoc  ligamentum  descendere  coacta,  os  coccygis  premit  Capite 
pelvis  exitum  nunc  intrante,  perinaeum  valde  distenditur  ac  partes  genitales 
externae  novo  dolore  aperiuntur  (4).  Os  coccygis  capitis  pressione  recedit 
ac  planum  inclinatum  format,  cujus  directio  a partis  inferioris  ossis  sacri  di- 
rectione multum  differt : namque  illud  deorsum  et  paullo  tantum  antrorsum 
decurrit,  et  quo  magis  os  coccygis  recedit,  eo  magis  perpendiculare  reddi- 
tur et  eadem  ratione  periculum  rupturae  perinaei  augetur.  Doloribus  incre- 
scentibus caput  in  lucem  editur  et  ibi  videmus,  quam  utilitatem  praebeat  os 
coccygis  recedens:  nam  inde  spatium  obtinetur  majus,  quo  facilius  egredi 


(1)  Ilii  i an,  I.  c.  pag.  40. 

(2)  K ili  an,  I.  c.  pag.  105. 

(3)  Burnsy  Principies  of  3Iidwifery. 

(4)  Kilian,  1.  c.  pag.  115. 


London  1832.  Book  l.  Chap.  5.  Soct.  3. 

possit  caput,  id  quod  etiam  majore  arcus  ossium  pubis  amplitudine  et  ramis 
eorum  ascendentibus  a tergo  oblique  antrorsum  transeuntibus  haud  parum 
adjuvatur. 

Tali  modo  plerumque  foetus  partus  absolvitur  et  nunc  quaerendum 
est,  quibusnam  muneribus  hac  in  re  pelvis  fungatur  (1).  E toto  autem, 
quem  descripsimus,  partus  decursu  mox  apparet,  pelvim  caput  ad  introitum 
dirigere,  ejus  amplitudinem  minuere  ejusque  formam  cavitati,  per  quam  trans- 
iturum est,  aptare,  situs  ejus  mutare  eosque  ad  varias  pelvis  diametros  ac- 
commodare, denique  caput  ad  exitum  deducere  ejusque  egressum  reddere 
faciliorem. 

Licet  haec  ratio  partus  capite  praevio  longe  frequentissima  sit  (2), 
tamen  saepe  accidit,  ut  hic  normalis  decursus  plus  minusve  turbetur.  Cau- 
sae vero  turbationis  praecipuae  hae  sunt: 

1)  Diversae  capitis  formae; 

2)  Diversae  pelvis  formae. 

Quum  vero  longe  a nostro  proposito  alienum  sit,  varios  capitis  formae  ef- 
fectus perquirere,  solummodo  de  diversis  pelvis  conformationibus  hic  disse- 
rere sufficiat,  praesertim  quum  novissimis  tantum  temporibus  medici  obstetricii 
huic  rei  acrius  animum  intenderint.  Qui  vero  primus  hanc  rem  tetigit  et  in 
medium  protulit,  est  nostra  opinione  Stein,  qui  (a.  D.  1818)  (3)  in 


(1)  Osborn,  1.  c.  Essay.  2.  p.  25.  26. 

(2)  Quoad  varios  capitis  situs,  Nacgelc  dixit,  c casibus  ducentis  sexaginta 
noveni  caput  ducenties  tredecies  pelvim  in  primo  situ  intravisse:  in  centum  partubus 
caput  vicies  novies  in  situ  tertio  collocatum  fuisse;  in  partubus  triginta  novem  situm 
primum  bis  et  vicies,  situm  tertium  undecies  occurrisse.  Situm  tertium  nonagies  no- 
vies, quartum  bis  solummodo  vidit;  et  in  pluribus  quam  mille  ducentis  partubus  situm 
secundum  nunquam  ab  initio  partus,  et  postquam  caput  in  pelvim  descenderat,  bis 
tantum  observavit.  C’f.  Nacgele:  Xeber  den  Mechanismus  der  Geburt,  in:  Mcckcl’s 
deutsches  Archiv  Hir  Phvsiologic.  A . J5d.  4.  Ileft.  p.  497 — 499. 

(3)  P.  J.  Uobcrti,  de  capitis  foetus  humani  pelvim  intrantis  situ  vario.  Mar- 

burgi  ISIS. 

dissertatione  discipuli  sui  Roberti  de  ea  tractavit,  ac  postea  (1)  (a.  I). 
1825)  opiniones  suas  uberius  exposuit,  quo  anno  etiam  liber  posthumus 
Lachapellae  (2)  emissus  est,  ubi  omnes  pelvis  varietates  ad  classes 
quinque  relatas  invenimus.  Jam  (3)  (a.  1).  1828)  antea  Weber  senten- 
tias suas  in  lucem  protulerat,  quas  (4)  a.  1).  1830  latius  et  fusius  expo- 
suit, quo  anno  etiam  (5)  Kilian  de  harum  varietatum  effectibus  copiose 
scripsit.  Hos  omnes  scriptores  nec  non  Vrolik  opus  (6)  nobis  necesse 
erit  citemus. 

Pelvium  formas  inter  se  differre  ac  partus  mechanismum  exinde  im- 
mutari supra  diximus;  ne  tameu  L.  B.  credas,  has  pelvis  varietates  nullo 
limite  esse  circumscriptas,  nam  e contrario  omnes  ad  pauca  quaedam  ge- 
nera referri  possunt. 


!)e  pelvis  formae  in  diversis  hominum  varietatibus  differentia. 

Si  sceleta  gentium  diversarum  contemplamur  ac  consideramus,  cui- 
cunque  pelvi  notas  quasdam  esse  peculiares  observamus,  quibus  discrimina 
gentium  fere  aeque  manifeste  ac  capitis  formis  diversis  indicantur,  quod  com- 
parata pelvi  Europaea  cum  pelvi  Aethiopica  statim  elucebit  (7).  A pelvi 
Europaea  differt  pelvis  Aethiopidis  multis  rationibus: 

1)  Pelvis  introitus  conjugata  secundum  proportionem  diametri  trans- 
versae multo  longior  est,  inde  forma  ejus  elongata,  quo  fit,  ut  pelvi  simia- 
rum haud  dissimilis  sit. 


(1)  Lehrc  der  GeburtslniUc.  Elbcrfeld  1S25.  Erster  Theil. 

(2)  Ucber  dio  Conformitat  des  Kopfcs  und  Beckens  in:  v.  Graefe‘s  und  v.  Wal- 
thcrs  Journal.  Bd.  IV.  Hft.  4.  p.  61)4. 

(3)  Die  liclire  von  don  Ur-  und  Racon  - Forinon  der  Schadel  und  Bcckon  des 
Menschen.  Diisscldorf  1830. 

(4)  Pratiquc  des  accouchomens  par  3Idine.  LachapeUc.  Paris  1825.  Tome 
troisieme.  XI.  Mcmoire.  Article  premier. 

(5)  D ic  Geburt  des  Kindcskopfcs  etc. 

(6)  Ucber  dic  Versehicdcnhcit  der  Beeken  bei  verschiedenen  Menschcn-Racen. 
von  Vrolik;  a.  d.  Franz.  iibers.  in  Froriep’s  Abbildungcn.  lleft  VII. 

(7)  Vrolik  1.  c.  tab.  27.  28. 


3 


18 


2)  In  pelvi  Europaea  altitudo  maxima  plani  inclinati  ossium  ilium, 
mediae  cristae  iliacae,  in  Aetliiopide  autem  spinae  posteriori  superiori  hujus 
cristae  respondet. 

Spinae  anteriores  superiores  ossium  ilium  minus  prominent,  et 
quoad  acetabula  profundius  collocatae  sunt,  spinae  etiam  inferiores  aceta- 
bulis propiores  sunt. 

4)  Spinae  ossium  ischii  inter  se  haud  tanto,  quanto  in  illa,  spatio 

distant. 

5)  Angulus  arcus  ossium  pubis  acutior  est,  et  apertura  inter  eorum 
ramos  angustior. 

Pelvis  Bosjamannis  etiam  pelvi  animali  similior  est,  sed  illam  non 
describemus,  quum  jam  satis  hac  de  re  nos  attulisse  censeamus  ad  nostram 
sententiam  clare  exhibendam  et  stabiliendam,  et  ut  discrimina  pelvium  di- 
versarum gentium  accuratius  et  subtilius  monstrentur,  tabulam  (auctore 
Vrolik)  pelvis  diametros  diversis  in  gentibus  ostendentem  ad  finem  dis- 
sertationis annectemus.  Pelvis  tamen  formam  singulae  genti  peculiarem  im- 
mutabilem esse  haud  credendum  est:  nam  haud  ita  raro  formam,  quae  uni 
genti  propria  esse  videtur,  in  altera  invenimus,  quod  vero  lector  melius  in- 
telliget,  si  tabulas  Weberianas  fl)  perspexerit. 

Varietates  omnes  pelvis,  si  formam  modo  spectas,  ad  genera  (2) 
quatuor  sunt  referendae: 

1)  pertinet  unaquaeque  pelvis,  cujus  introitus  cordi  obtuso  similis 
est:  ubi  etiam  inter  conjugatam  et  diametrum  transversam  eadem  est  pro- 
portio, ac  inter  numeros  quatuor  et  quinque.  Haec  pelvis  forma  longe  fre- 
quentissima  est  in  Europa. 

2)  Omnes  pelves,  quarum  introitus  oblongi  in  diametro  transversa 
sunt,  in  his  vero  proportio  inter  diametrum  transversam  et  conjugatam,  ei 

(1)  W «bcr,  dic  Lchrc  von  den  Ur-  u.  Ra^enformen  ctc. 

(2)  Quorum  optimae  delineationes  sunt  in:  Kilian’s  gcburtshiilflichoj1 2  Atlas. 
Erstc  Licferung.  Taf.  8. 

contraria  est,  quae  in  genere  primo  existit  et  hoc  discrimen  conjugata  di- 
minuta magis  quam  diametro  transversa  elongata  productum  est. 

3)  Pelves  rotundae,  quarum  forma  ex  diminuta  diametro  transversa 
oritur.  Haec  et  secunda  forma  in  Gallia  et  Anglia  multo  frequentiores  quam 
in  Germania  observantur. 

4)  Pelves  ovales  aut  secundum  conjugatam  oblongae,  quae  rarissi- 
mae in  Europa  sunt 

Hoc  vero  memoratu  dignum  est,  formas  peculiares  pelvis  non  solum 
in  introitu,  sed  etiam  in  tota  ejus  cavitate  existere. 

Kilian  solus  actiones  in  partu  harum  pelvis  varietatum  ordine  ex- 
posuit, cujus  observationes  ex  libro  suo  (1)  omnino  depromptae  hae  sunt: 

1)  Pelvis  primi  generis  hi  sunt  efTectus.  Caput  (occipite  in  situ 
primo  aut  secundo)  cito  in  diametrum  obliquam  transit  et  tunc  antequam  pro- 
funde in  pelvis  cavitatem  descendit,  ita  vertitur,  ut  diametros  longa  capitis 
conjugatae  pelvis  fere  respondeat. 

2)  Si  caput  in  diametro  pelvis  transversa  diu  manet,  in  directionem 
obliquam  difficulter  transit,  in  qua  per  pelvis  cavitatem  moratur  et  demum 
in  exitu  situm  opportunum  subito  obtinet,  pelvis  generi  tertio  attinet. 

3)  Si  caput  in  diametro  pelvis  transversa  non  solum  mediam  ejus 
cavitatem  attingit, sed  etiam  tam  profunde  descendit,  ut  interdum  adeo  perinaeum 
premat  atque  distentet,  pelvim  generi  secundo  adnumerandam  esse  censemus: 

4)  Actionem  generis  quarti  se  nunquam  observasse  Kilian  fatetur, 
opinionum  vero  S me  11  ii  et  St  ei  ni  i,  qui  caput  in  hac  pelvis  forma  cum 
longa  sua  diametro  in  pelvis  conjugata  collocari  posse  affirmabant,  mentio- 
nem fecit. 

Hactenus  pelvim  muliebrem  in  conditione  normali  descripsimus  et 
quantum  licuit  ejus  in  partu  dignitatem  exhibuimus ; jam  vero  ad  partem  al- 
teram operis  nostri  transeamus,  in  qua  pelvim  abnormem  et  morbosam  tra- 
ctabimus et  impedimenta,  quae  partui  inde  oriuntur,  ordine  exponere  conabimur. 


(1)  Dic  Gcburt  clc.  p.  70. 


PARS 


DE  PELVI  ABNORMI. 

Prae  ceteris  nunc  statuendum  est,  quasnam  pelvis  formas  abnormes  appel- 
lemus aut  quibus  varietatibus  nomen  male  formatarum  dare  liceat;  jam  enim 
vidimus  tantas  varietates  naturalis  pelvis  formae  existere  posse,  ut  inde  mu- 
tationes multae  et  graves  in  partus  mechanismo  producantur. 

Pelvis  deformis  appellatur,  quae  aut  prima  conformatione  aut  morbis 
subsequentibus  aut  aliqua  laesione  tantum  a conditione  normali  decedit  et 
aberrat,  ut  partus  mechanismus  plane  inde  turbetur,  et  mater  vel  infans  vel 
uterque  periculo  exponantur. 

Varii  scriptores  diversissima  ratione  pelvis  deformitates  in  classes 
dividerunt:  nam  alii  (1)  singuli  ossis  deformitates  separatim  tractaverunt, 
alii  (2)  vitia  secundum  varias  pelvis  aperturas  disposuerunt,  alii  (3)  deni- 
que eas  in  duas  diviserunt  classes  secundum  earum  effectus,  scilicet: 


(1;  Stcin,  Annalcn  der  Geburtsbiilfc.  Leipzig  1808. 

(2)  Lachapellc,  Pratique  des  Accouchemcns.  Pari9  1825. 
Osi  an  der,  Handbuch  der  Entbindungskunst. 

(3)  Carus,  Gyniikologie. 

I.  Pelvis  vitia  partum  accelerantia, 

II.  Pelvis  vitia  partum  retardantia. 

Omnibus  vero  his  divisionibus  abjectis,  quum  multa  iis  objici  posse 
facile  appareat,  lias  proponimus  classes: 

I.  Ea  pelvis  vitia,  quae  e morbis  non  oriuntur,  sed  quae  malae  for- 
mationis originalis  aut  interruptae  bonae  formationis  sunt  effectus. 

II.  Ea,  quae  morbis  aut  laesionibus  producuntur. 

Vitia,  quae  ad  primum  pertinent  genus,  ad  classes  duas  referri 

possunt. 

A.  Ubi  pelvis  formae  mutatio  universalis  est,  et  partes  omnes  ae- 
quabiliter aut  fere  aequabiliter  sunt  affectae. 

I.  Pelvis  aequabiliter  justo  major  (1). 

Cujus  signa  partim  externa  sunt,  partim  exploratione  interna  perci- 
pienda (2).  Coxae  latae,  ossa  femorum  magno  separata  intervallo  (3),  os 
sacrum  latum,  paulum  curvatum  neque  introrsum  inclinatum,  arcus  ossium 
pubis  amplus  longeque  ab  osse  sacro  distans,  abdomen  (4)  minus  promi- 
nens, nec  non  priorum  partuum  historia  pelvim  aequabiliter  justo  majorem 
indicant.  Saepe  etiam  haec  pelvis  forma  cum  vertebrarum  lumbarium  cur- 
vaturis est  conjuncta,  qua  de  re  (5)  Choulant  has  tradidit  observationes: 
„Cyphosis  vertebrarum  lumbarium  os  sacrum  planum  plerumque  reddit,  ac  neque 
promontorium  nimis  in  aperturam  pelvis  superiorem  neque  coccygis  apicem 
in  aperturam  inferiorem  prominere  sinit,  pelvim  igitur  constituet  amplam  par- 
tumque facilem  saepe  nimis  praecipitem  efficiet.44  Conjugata  plerumque 


(1)  De  ea  forma  pelvis  amplificationis  in  anibus  interdum  inventa  hic  non  lo- 
quimur: haec  enim  processus  cujusdam  nondum  explicati  et  qui  in  senectute  tantum 
occurrit,  est  effectus  et  cum  pelvibus  justo  majoribus,  quas  nunc  descripturi  sumus,  nullam 
habet  similitudinem. 

(2)  Carus  1.  c.  2tcr  Tbcil.  §.  1412. 

(3)  Osi  an  der,  llandb.  d.  Kntbindungskunst.  Th.  I.  p.  105. 

(4)  Joerg  1.  c.  §.  263. 

(5)  Decas  pelvium  spinarumque  deformatarum.  Lipsiae  1818.  p.  20.  §.  8. 

magis  quam  diametros  transversa  est  abnormis:  nam  diametro  transversa 
ad  certum  quendam  elongata  terminum  conjugata  solum  afficitur.  G.  de  la 
Tourette(l)  casum  memoratu  dignissimum  pelvis  justo  majoris  nobis  tra- 
didit, ubi  pelvis  dimensiones  fuerunt: 

Aperturae  superioris  conjugatae  5|". 

Aperturae  superioris  diam,  obliq.  f>|". 

Aperturae  inferioris  ambarum  diametrorum  5£" 
et  distantia  inter  cristas  ossium  ilium  Vl\u 
aequavit.  K ili  an  (2)  etiam  pelvim  delineavit,  in  qua  diametri  omnes  pol- 
lice justo  majores  sunt. 

Duplex  hujus  mali  effectus  observatur: 

1)  effectus  mechanicus, 

2)  effectus  dynainicus, 

qui  etsi  omnibus  in  pelvis  deformitatibus  magni  sit  momenti,  hic  tamen  prae- 
cipue est  gravis.  Pelvis  nimia  amplitudo  non  solum  matri,  sed  etiam  in- 
fanti periculum  affert. 

o)  Matri: 

a)  in  graviditate. 

Uterus  (3)  facile  descendit  et  vesicam  rectumque  comprimens  impe- 
dimentum eorum  evacuationi  objicit  (retentio  urinae,  constipatio  et  tenesmus 
sequuntur,  vasa  in  pelvi  sita  comprimuntur),  et  impedit,  quominus  sanguis 
refluat  (4),  circulatio  in  vena  portarum  perturbatur  et  haemorrhoides,  vari- 
ces. oedema  labiorum  et  extremitatum  inferiorum  producuntur,  denique  his 
omnibus  disturbationibus  abortus  saepe  excitatur  et  (5)  ex  infima  uteri  parte 

(1)  Velpeau,  Traite  complet  de  1'arl  des  accouchemens.  Bruxelles  1835. 
Chap.  II.  Sect.  I.  p.  38. 

(2)  Geburtsh.  Atlas.  Erste  Lief.  Taf.  10.  Fig.  1.  2.  3. 

(3)  Carus,  1.  c.  §.  1413. 

(4)  15  u sci»,  Lchrbuch  der  Geburtsliunde.  2ter  Abschn.  I.  Cap.  p.  5S0. 

(5)  C.  G.  Schwab  e,  Diss.  inaug.  de  pelvi  ejusque  deformationibus.  Jenae, 

1828.  Pag.  9 ■ 

a foetu  semper  compressa  inflammatio  chronica,  paralysis,  interdum  etiam 
carcinoma  uteri  oriuntur. 

/?)  in  partu. 

Negari  quidem  non  potest  (1),  partum  hoc  in  casu  saepe  multo  mi- 
nores excitare  dolores,  quam  in  aliis  casibus;  attamen  haec  res  parvum 
aut  potius  nullum  seeum  fert  emolumentum,  quum  periculis  multis  magnisque 
plerumque  conjunctum  sit,  et  quamquam  partus  saepenumero  acceleratur, 
nonnuuquam  tamen  valde  retardatur. 

«aj  Partum  plerumque  accelerari  diximus. 

Partu  incepto  caput  sine  ullo  impedimento  in  pelvis  cavitatem  de- 
scendit, perinaeum  distendit  et  doloribus  increscentibus  maxima  velocitate  et 
haud  sine  magno  periculo  perinaei  rumpendi  ac  partium  genitalium  laceran- 
darum expellitur;  placenta  etiam  saepe  eodem  momento  subito  separatur 
aut  nonnullis  in  casibus,  quum  dolores  ad  secundinas  incipiant,  in  priori- 
bus partus  stadiis  vix  compressa  et  vitam  suam  plane  retinens  ex  uteri 
cavitate  expellitur,  quo  mulieres  in  periculum  magnae  haemorrhagiae  addu- 
cuntur (2).  Uterus  et  vagina  non  satis  pelvi  retenti  saepe  invertuntur  aut 
uterus  subita  evacuatione  paralyticus  non  contrahitur  et  haemorrhagia  hor- 
renda occurrit;  matris  etiam  systema  nervosum  eadem  ex  causa  multum 
patitur.  Quod  etiam  medicis  forensibus  notatu  dignum  est:  matre  enim 
stante  aut  intestinum  rectum  evacuante,  foetus  subito  nasci  et  in  terram 
lapsus  laedi  potest,  funiculo  umbilicali  eodem  tempore  rupto,  placenta  par- 
tiin  separata  uteroque  inverso. 

PP)  Causae  vero,  quae  interdum  partus  decursum  retardant,  hae  sunt  : 

Uteri  (3)  obliquitate  nonnuuquam  evenit,  ut  foetus  situm  occupet  ob- 
liquum, aut  manus,  pes  aut  funiculus  umbilicalis  in  pelvis  cavitatem  cum  ca- 
pite intret;  caput  etiam  sine  ullo  impedimento  magna  cum  celeritate  et  sine 

(1)  Baudclocquc,  1.  c.  Pag.  17  — 50. 

(2)  O s i a n <1  c r , 1.  c.  Pag.  10.9. 

(3)  Schwabc,  1.  c.  Pag.  9. 

rotationibus  necessariis  pelvim  usque  ad  exitum  transit  et  ibi  diametro  sua 
longa,  quae  diametro  pelvis  transversali  opposita  est,  diu  haerere  potest 
et  quum  nihil  opponatur  doloribus,  quibus  caput  propellitur,  violentissime 
evadunt  inque  primiparis  (1)  aut  mulieribus  magna  sensibilitate  praeditis, 
saepe  convulsiones  provocant  et  pro  partu  mortem  afferunt.  Segmentum 
uteri  inferius,  vasis  nervisque  inter  caput  ac  pelvim  perpetuo  compressis, 
paralysi  afficitur  et  impedit,  quominus  os  uteri  dilatetur,  unde  aut  dolores 
debiles  evadunt  aut  caput  (2)  utero  circumdatum  inter  labia  prolabitur. 

7)  in  puerperio. 

Vi  contractionis  uteri  fibrarum  vix  in  partu  exserta  (3  ) mulier  tres 
qnatuorve  dies  doloribus  vehementissimis  vexatur  secundinis,  donec  uterus 
aequabiliter  contractus  ad  statum  pristinum  inertiae  redierit,  cujus  irritabi- 
litatis intestina  et  organa  uropoetica  participia  redduntur,  diarrhoea,  tenes- 
mus, ischuria  saepe  adsunt  et  mulier  (4)  inflammationibus ' et  febribus  ma- 
xime obnoxia  est. 

b)  Infanti: 

Placenta  (5)  subito  soluta  infans  repente  et  maturius  (sanguine  vi 
imminuta  vias  foetales  transeunte)  in  lucem  editur;  hinc  nisus  respirandi 
facit  inanes,  pulmones  aere  sufficiente  haud  implentur,  sed  saepe  tantum 
quadrans,  triens  aut  dimidium  eorum  cellularum  respirationi  inservire  potest. 
Postquam  haec  imperfecta  respiratio  breve  per  tempus  duravit,  raro  melior  eva- 
dit, sed  plerumque  cellulae  pulmonales  haud  extensae  aeri  imperviae  red- 
duntur indeque  mutationes  sanguini  necessariae  non  occurrunt,  sed  vasa 
sanguinem  tantum  venosum  transmittunt,  ac  paucis  diebus  post  infans  suc- 
cumbit. 

(1)  31.  Saxtorph,  Gesanimclte  Schriften.  Copenhagcn,  1803.  Pag.  41. 

(2)  Dc venter,  JVovnm  lumen  ctc.  Lugd.  1733.  Pars  II.  Cap.  III. 

(3)  J.  C.  G.  Joerg,  Ilamlbtich  der  spccicllen  Therapie  lur  Aerzte  am  Geburts- 
bette.  Lcipzig.  1835.  2tcs  Cap.  §.  174. 

(4)  Busch,  1.  c.  Pag.  580. 

(5)  Joerg,  Handbuch  der  spcc.  Therapie  etc.  §.  176. 

II.  Pelvis  aequabiliter  justo  minor 

multo  rarius  observatur,  quam  diminutio  singularum  pelvis  aperturarum,  licet 
Naegele(l)  persuasum  sibi  habeat  eam  frequentiorem  occurrere  quam 
alii  auctores  existimaverunt. 

Mulieres,  quae  pelvi  nana  praeditae  sunt,  non,  ut  quidam  auctores 
crediderunt  ( 2),  plerumque  exigua  statura  et  membrorum  structura  deformi 
laborant,  sed  mediam  tenent  staturam  et  bona  membrorum  compositione  gau- 
dent, leviter  incedentes,  bene  saltantes  saepeque  forma  egregia  insignes. 
Pelves  (3)  nanae  plerumque  formam  cordis  obtusi  habent,  quum  e contrario 
forma  pelvium  aequabiliter  justo  majorum  saepe  rotunda  inveniatur.  Os 
sacrum  digito  facile  attingendum,  abdomen  (4)  valde  et  magis  quam  solet 
prominens,  fundus  uteri  antrorsum  inclinatum  et  linea  inter  scrobiculum  cor- 
dis et  symphysin  ossium  pubis  extensa,  deorsum  et  retrorsum  decurrens, 
pelvim  aequabiliter  minorem  indicant;  nec  non  priorum  partuum  historia  mul- 
tum ad  diagnosin  statuendam  juvat.  Stein(5)  has  pelves  nunquam  uhra 
pollicem  dimidium  coarctatas  esse  dixit,  quam  sententiam  haud  cum  veritate 
consentire  videmus,  si  pelves  varias  spectamus:  Na  e gei  e enim  pelvis  de- 
scriptionem nobis  tradidit,  cujus  diametri  omni  directione  pollice  sunt  coar- 
ctatae;  pelvini  similem  etiam  Kilian(6)  habet  et  Yelpeau(7)  pelvis  men- 
tionem fecit,  cujus  diametri  etiam  minores  sunt. 


(1)  Eli  de  II  ab  er,  Diss.  inaug.  Commentatio  de  partu  difficili  ob  malam  pel- 
vis formam.  Hcidelbcrgae,  1830.  p.  10. 

(2)  St  e in,  Lehrbucli  ctc.  I.  Tlieil.  §.  94. 

Eli  de  II  ab  er,  1.  c.  p.  9.  10. 

(3)  Kilian,  de  pelvi  nana.  Bonnae,  p.  6.  §.  IV. 

(1)  Schwab  e,  1.  c.  p.  7. 

(5)  S te  i n , 1.  c.  §.  87. 

(6)  Geburtshiilflicher  Atlas.  Iste  Licf.  Taf.  10.  Fig.  4. 

(7)  L.  c.  ch.  2.  sect.  2.  Art.  1.  Diametri  pelvis  mulieris  gravidae,  sub  cura 

M.  H.  Lavallade,  in  nosocomio  Massiliensi  „Maternite“  dicto  mortuae: 

Pelvis  introitus  conjugata 2^" 

diametr.  trans 4j" 

obliq 4 " 

4 


26 


Haud  sine  causa  haec  pelvis  periculosissima  habetur:  quum  enim  in 
unaquaque  pelvis  regione  idem  sit  gradus  coarctationis,  caput  foetus  tran- 
siens ubique  unum  idemque  invenit  obstaculum  et  unicuique  uteri  contra- 
ctioni novum  objicitur  impedimentum,  quae  mala  neque  pelvibus  rhachiticis 
neque  quae  osteomalacia  laborant,  producuntur.  „Ouare,  ut  Kilian(l) 
dixit,  iidem  gradus  coarctationis  multo  periculosiores  et  graviores  sunt  in 
pelvibus  nanis,  quam  in  modo  dictis.66  Infantis  caput  sine  magna  compres- 
sione pelvim  intrare  nequit,  et  tunc  pelvis  cavitatem  ubique  explens  partes 
molles,  uteri  segmentum  inferius,  vesica  urinaria,  nervi  vasaque  symphysi- 
bus sacro  iliacis  proxima  valde  comprimuntur  et  turbationes  parius  dyna- 
inicae  provocantur.  Dolores  debiliores  redduntur  et  quum  caput  ob  nimias 
pelvis  angustias  justas  rotationes  facere  nequeat,  saepe  inclavatur,  vesicae 
urinariae  collum  tam  vehementer  comprimitur,  ut  urina  supprimatur  et  cathe- 
ter atl  vesicam  evacuandam  maxima  tantum  difficultate  introduci  possit  et 
nonnullis  in  casibus  caput  pelvim  ita  explet,  ut  instrumenta  aut  digiti  nus- 
quam ulterius  introduci  possint  ( 2).  Uteri  segmentum  inferius  ac  partes 
molles  tam  diu  compressae  saepe  inflammantur,  uteroque  defesso  et  defati- 
gato contractiones  cessant,  aut  nonnunquam  dolores  violenti  et  inanes  con- 
ditionem congestivam  et  ipsam  apoplexiam  excitant,  quod  tamen  raro  occur- 
rit, dolores  enim  plerumque  perexigui  sunt,  et  quam  maxime  dispares  iis 
contractionibus  vehementibus  et  diuturnis,  quas  in  coarctationibus  pelvium 
rhachitiearum  observare  solemus. 

De  pelvi  male  inclinata. 

Pelvis  aequabiliter  justo  major  aut  minor  plerumque  ab  inclinatione 
normali  discedit,  ita  tamen  ut  pelvis  justo  major  solito  minus,  pelvis  justo 

Pelvis  exitus  dfametr.  coccyg.  pub.  . . 2j" 

- trans 2|" 

- obliq 3 

(1)  I)e  pelvi  nana.  p.  9.  §•  7.  A. 

(2)  Saxtorph,  1.  c.  p.  42. 

minor  solito  magis  sit  inclinata.  Interdum  etiam  contrarium  occurrit,  quasi 
natura  inclinatione  mutata  mala  quantum  liceat  praevertere  velit,  quae  haec 
pelvis  vitia  sequuntur.  Ad  unum  omnes  auctores  pelvis  inclinationem  ma- 
lam ac  perversam  maximi  habent  momenti;  multa  etiam  de  sequelis  pericu- 
losis inde  productis  memorabant  et  seriem  malorum  longam  in  graviditate 
vel  in  partu  iis  orientium  memoriae  prodiderunt  (1).  Descensus  uteri  prae- 
maturus, pressio  vesicae  urinariae  et  intestini  recti,  dolores  in  utero  aut 
osse  sacro  (2),  situs  foetus  praeternaturales,  effluxus  praematurus  liquoris 
amnii,  compressio  segmenti  uteri  inferioris,  ruptura  perinaei  etc.  (3),  aut 
impedimenta  capiti  pelvim  intranti  opposita  et  periculum  ne  caput  nimis  diu- 
tius symphysi  ossium  pubis  inhaereat,  quaedam  tantum  sunt  exempla  malo- 
rum variorum,  quae  scriptores  afferunt.  Sed  hos  plane  fugisse  videtur, 
uteri  axin  pelvis  axi  respondere.  Lachape  Ile  (4)  sollertia  consueta  de- 
scriptiones effectuum  funestorum  inclinationis  vitiosae  totius  pelvis  nimis  au- 
ctas esse  censet,  quam  opinionem  Naegele(5)  quoque  tuetur  et  nos  om- 
nino comprobamus.  Longe  tamen  absumus,  ut  asseramus,  haec  vitia  aliter 
levia  partus  mechanismum  non  afficere  posse,  si  cum  aliis  pelvis  vitiis  sunt 
conjuncta:  satis  enim  constat  uteri  positione  in  pelvi  nimis  inclinata  dolores 
minus  quam  aliis  in  casibus  prodesse  et  diaphragma  et  musculos  lumbales 
et  abdominales  auxilium  solitum  utero  ferre  non  posse. 

B.  Ubi  pelvis  mutatio  est  partialis. 

L Pelvis  infundibulifonnis. 

1.  Extrorsum  infundibulifonnis. 

Pelvis  extrorsum  infundibulifonnis  nominatur,  si  cum  formatione  in- 


(1)  Jorg,  Handbuch  der  Gcburtshiilfe.  Tli.  II.  §.  209. 

(2)  Schwab  e,  1.  c.  p.  13. 

(3)  Lobstcin,  Anatomie  pathologique.  Toni.  II. 

(4)  Pratique  des  Accouchcmens.  Paris,  1S25.  Tome  troisi£me.  XI.  M^moirc. 
Articlc  premierc. 

(5)  Das  weiblichc  Becken.  Carlsruhe  1825.  §.  XIII.  p.  24.  casus  duo  memo- 
rabilissimi partus  omnino  normalis  cum  maxima  pelvis  inclinatione  sunt  descripti. 

troitus  normali  exitus  dimensiones  excedit  naturales.  Haec  pelvis  forma 
rarissima  est  et  Stein(l)  exitus  amplificationem  non  ex  prima  conforma- 
tione, sed  ex  causa  quadam  fortuita  productam  esse  existimavit;  quam  ta- 
men opinionem  habemus  erroneam:  nam  haec  mutatio  nullis  aliis  conjuncta 
invenitur  et  certioribus  semper  regulis  conveniens  observatur,  quam  ut  causa 
cujusdam  fortuitae  sit  effectus,  cujus  rei  veritatem  delineatio  (2)  pelvis, 
quam  Professor  Ivi  Ii  an  possidet,  optime  ostendit:  ubi  pelvis  exitus  magni- 
tudinem naturalem  tantum  superat,  ut  diametros  ejus  transversa  pollicis  qua- 
drante major  sit  quam  eadem  diametros  pelvis  introitus. 

Hac  pelvis  formatione  capitis  transitus  plane  acceleratur  ac  peri- 
naeuin  magnum  in  discrimen  rumpendi  vocatur- 

Nonnullis  quoque  in  casibus  amplificatio  aperturae  pelvis  inferioris 
cum  diminutione  introitus  est  conjuncta,  multo  rarius  tamen  quam  Steinf3) 
senior  putavit,  qui  in  libro  suo  contendit,  pelvis  exitum  amplificatum  sem- 
per cum  introitu  diminuto  esse  conjunctum  et  vice  versa,  qua  de  re  Stein  (4) 
junior  talem  contractionem  ex  mala  conformatione,  non  directione  iniqua  os- 
sis sacri  productam  esse  bene  observavit. 

Hic  etiam  obiter  memorabimus  pelvis  cavitatem  osse  sacro  nimis 
curvato  esse  amplificatam,  cujus  pelvis  formae  Lachapelle  (5)  nobis  me- 
morabile tradidit  exemplum,  ubi  pelvis  diametri  hae  erant: 

Conjugata  introitus 4£" 

aperturae  centralis  . . 6" 

exitus 3" 

In  hac  pelvis  forma  uteri  retroversio  facillime  occurrit. 

2.  Pelvis  introrsum  iufundibuliformis. 

In  hanc  formam  pelvis  abire  potest  aut  nimia  introitus  magnitudine 

(1)  Lehrbuch  olc.  Tli.  I.  §.  80.  Anm.  3. 

(2)  Gcburlshulflichcr  Atlas.  I.  Licf.  Taf.  XI.  Fig.  1.  2. 

(3)  Lehrbuch  der  Geburtshiilfe.  Marburg,  1805.  Th.  I.  Cap.  IV.  §.  88. 

(4)  Annalen  der  Geburtshiilfe.  Leipzig,  1808.  p.  192. 

(5)  Prati(j[ue  etc.  Tome  troisieme.  XI.  Mem.  Art.  prein. 

cum  forma  exitus  naturali  aut  exitu  eoarctato  cum  conditione  introitus  nor- 
mali et  in  utroque  casu  idem  producitur  effectus,  scilicet  partus  retardatio. 

De  specie  prima  pelvis  introrsum  infundibuliformis  primum  tractabi- 
mus, quae  praecipue  in  mulieribus  robustis  (1)  magnaeque  staturae  occur- 
rit (2).  Si  os  sacrum  planum  est  neque  satis  in  pelvim  prominet,  aut  si 
ossa  pubis  nimis  sunt  curvata,  conjugata  introitus  elongatur,  os  sacrum  la- 
tum aut  rami  horizontales  ossium  pubis  nimis  longi  diametrum  augent  trans- 
versalem. 

In  hac  pelvis  forma  caput  magna  celeritate  et  sine  ulla  rotatione 
usque  ad  partem  pelvis  angustam  descendit  ibique  diametro  sua  longa  dia- 
metro pelvis  transversali  opposita  saepe  haeret  et  inde  partum  diu  protrahit. 

Pelvim  alterius  speciei  K ili  an  (3)  delineavit,  ubi  inter  par- 
tes posteriores  tuberum  ossium  ischii  spatium  pollices  tres  tantum  aequat. 
Tubera  (4)  et  spinae  ossium  ischii  inter  se  propiora,  arcus  ossium  pubis  ni- 
mis angustus,  rami  descendentes  ossium  pubis  introrsum  inclinati,  os  coccy- 
gis nimis  longum  aut  multis  ossibus  compositum,  aut  cum  osse  sacro  ossi- 
ficatum  praecipua  sunt  signa  hujus  pelvis  formae. 

Haec  (5)  pelvis  conformatio  impedimentum  magnum  capiti  transeunti 
praebet  saepeque  necessitas  partum  ope  instrumentorum  ad  finem  perdu- 
cendi haud  evitanda  est:  nam  uteri  contractiones  cito  sunt  exhaustae  et 
quamquam  caput  ossibus  ischii  a lateribus  comprimitur,  tamen  conjugata  an- 
gusta et  ossa  pubis  minus  arcuata  impediunt,  quominus  expellatur. 

II.  Pelvis  inaequalis. 

1.  Cum  ossificatione  unius  vel  utriusque  symphysis  sacroiliacae. 

Creve  (6)  in  libro  suo  anchylosin  utriusque  symphysis  sacroiliacae 

(1)  Busch,  1.  c.  i».  582. 

(2)  Saxtorph,  1.  c.  p.  49.  50. 

(3)  Geburtshiilfl.  Alias.  I.  Liof.  Taf.  XI.  Fig.  3 — 6. 

(4)  Osi  an  der,  1.  c.  p.  106. 

(5)  .Saxtorph,  1.  c.  p.  53. 

(6)  Von  dcn  Kranlihciten  des  wciblichcn  Bcckcns.  Bcrlin,  1795.  §.  139—  145 
Pag.  163  — 168. 

sexies  et  quidem  quadragies  in  pelvibus  muliebribus,  vicies  in  pelvibus 
rilibus,  anchvlosin  vero  unius  tantum  symphysis  centies  quadragies  et  no- 
vies in  mulieribus,  centies  et  semel  tantum  in  viris  se  invenisse  dixit,  quo 
constat  pelves  muliebres  huic  malo  magis  obnoxias  quam  pelves  viriles  esse ; 
Ore  ve  etiam  latus  dextrum  saepius  quam  sinistrum  affectum  fuisse  conten- 
dit. Ex  eodem  libro  etiam,  symphysium  harum  ossificationem  ex  multis  jam 
saeculis  medicis  notam  fuisse  discimus. 

Malum  autem,  quod  nunc  descripturi  sumus,  i.  e.  hanc  ossificationem 
cum  pelvis  inaequalitate  conjunctam,  his  paucis  annis  ante  primum  a medicis 
observatum  est.  Naegele(l)  enim  mense  Septembri  a.  1).  1834(2) 
primus  hujus  rei  mentionem  fecit. 

Conformatio  pelvis  originalis  vitiosa  esse  videtur:  nam  quanquam  ve- 
stigia nulla  rhachitidis  nec  cujusdam  alius  morbi  adsunt,  quamquam  etiam 
pelvis  exitus  omnino  normalis  est,  introitus  tamen  multum  contractus  inve- 
nitur. Contractio  introitus  defectu  partiali  aut  totali  unius  alae  ossis  sacri 
producitur  (nunquam  enim  utrumque  latus  afficitur),  os  innominatum  tali  vero 
modo  materia  ossea  cum  osse  sacro  est  conjunctum,  ut  nulla  symphysis  ve- 
stigia relinquantur  et  introitus  talem  formam  ovatam  assumat,  ut  una  ejus 
extrema  pars  obtusa,  altera  vero  acuta  reddatur,  qua  re  una  diametros  ob- 
liqua valde  diminuitur,  dum  altera  et  conjugata  normalem  retinent  longitudi- 
nem. Tales  casus  vero  non  ita  rari  sunt:  Naegele  enim  se  quatuor  ob- 


(1)  Schmidfs  Jahrbuch  1835.  5ter  I5d.  No.  1.  E.  Misccll.  p.  142. 

(2)  Casum  tamen,  qui  maximam  habet  similitudinem  his  a Naegele  descriptis, 
jam  multis  ante  annis  memoratum  invenimus.  Meckcl  (Handbuch  der  pathologischen 
Anatomie  von  I)r.  II.  G.  Voigtel,  mit  Zusatzcn  von  P.  II.  Mcckel.  Ilalle  1804. 
Abschn.  II.  1.  p.  344.)  dixit:  „In  eincm  andern  Becken  ist  ebenfalls  dic  linkc  Halfte  na- 
tiirlich  gebildet;  aber  die  rechte  giebt  durch  widernaturliche  Dicke,  schiefc  Neigung 
uml  Vcrknocherung  des  Iliiftbeins  mit  dem  Heiligenbeine,  Veranlassung  zur  Schiefheit 
des  Beckens,  so  dafs  die  Symphysis  ossium  pubis  ganz  gcgen  dic  linke  Scite  gcscho- 
ben  ist.  Die  Conjugata  der  obern  Beckenoflining  inifst  linker  Sciis  , in  der  Mitte 
3£"  ; auf  der  rechten  Seite  nur  drittehalb  Zoll.  Zwischcn  den  Sitzhockcrn  ist  3|" 
Kaum,  von  vorn  nach  hintcn  4^".  Diese  Umstande  machten  dic  Enthirnung  des  K in- 
des noth\vendig.“ 

servasse  dixit  et  de  novem  aliis  sibi  ab  amicis  suis  memoratis  mentio- 
nem fecit. 

Signa  prohdolor  nulla  praebet,  quibus  malum  tam  grave  existere 
suspicemur:  nam  etsi  mulier  exploratione  externa  optime  formata  esse  vi- 
deatur et  instrumentum  „compas  d’epaisseur“  dictum  amplitudinem  pelvis 
normali  majorem  indicet  ac  promontorium  ossis  sacri  digito  attingere  non 
possimus,  tamen  fieri  potest,  ut  pelvis  introitus  maxime  coarctatus  sit. 

Casuum  omnium  adhuc  memoratorum  eventus  et  matri  et  infanti  Je- 
thalis  observatus  est,  de  ratione  quadam,  qua  hic  effectus  adeo  tristis  pro- 
ductus sit,  nihil  scimus;  malum  ceterum  omni  ex  parte  dignum  est,  ad  quod 
majori  cum  diligentia  medici  animos  intendant. 

2.  Sine  ossificatione  symphysium,  sed  situ  ossium  abnormi  produ- 
cta species  multo  quidem  frequentius  occurrit  quam  altera  classis,  nullo  ta- 
men modo  tanti  est  momenti. 

Hae  pelves  (1)  modo  duplici  sunt  inaequales: 

a)  Altitudine  inaequali  amborum  ossium  ilium  et  ischii. 

b ) Si  symphysis  ossium  pubis  promontorio  ossis  sacri  haud  plane 
ex  adverso,  sed  plus  minusve  hoc  aut  illud  latus  versus  directa  invenitur. 

Utraque  varietas  plerumque  simul  invenitur;  Joerg  etiam  eam  sem- 
per  cum  curvatura  columnae  vertebralis  conjunctam  esse  affirmavit,  in  cujus 
vero  sententiam  nos  discedere  non  possumus.  Nam  pelvis  inaequalitatem 
saepe  alii  et  plane  diversae  causae,  scilicet  conformationi  primae  imputa- 
mus: et  si  quis  connexum  frequentem  pelvis  obliquitatis  cum  obliquitate  si- 
mili capitis  observaverit  ( quam  in  collectione  optima  anatomico -pathologica 
universitatis  Bonnensis  jam  notavimus),  sine  dubio  nostrae  sententiae  fave- 
ret. Pelvis  obliquitatem  saepe  cum  conformatione  simili  capitis  conjunctam 
esse  Web  er  (2)  primus  observavit  ; pelves  inaequales  etiam  dignas  esse 
censuit,  quas  ad  classem  peculiarem  referret,  et  pelves  obliquas  partibus 

(1)  <Tocrg,  Handbuch  der  Geburtsh.  §.  271. 

(2)  In  v.  Gracfc  u.  v.  Walther’s  Journal.  Bd.  IV.  Hcft  4.  p.  600.  seqq. 

duabus  dissimilibus  semper  esse  formatas  contendit,  quarum  una  semper  ma- 
jor plerumque  altior  quam  altera  et  una  magis  antrorsum,  altera  magis  re- 
trorsum sita  sit.  Hoc  vero  discrimen  partium  pelvis  duarum  in  omnibus  va- 
rietatis modis  et  gradibus  observari  potest.  Non  dubitamus,  quin  pelvis 
inaequalis  saepissime  cum  columna  vertebrali  curvata  conjuncta  sit(l),  quo 
in  casu  os  ilium  eo  latere  altius  est,  quod  convexitati  infimae  hujus  colum- 
nae est  oppositum.  Na  e gei  e dimidium  pelvis  sinistrum  semper  majori 
gradu  quam  dextrum  esse  coarctatum  putavit,  sed  haec  norma  omnino  non 
semper  valet:  nos  enim  pelves  vidimus,  in  quibus  contrarium  occurrit,  et 
duas  ejusmodi  pelves  Prof.  Kilian  in  collectione  sua  unicuique  ostendere 
potest. 

Quoad  harum  pelvium  in  partu  actionem,  pauca  tantum  sunt  memo- 
randa. Altitudo  inaequalis  duorum  pelvis  laterum  multo  minoris  est  mo- 
menti, quam  species  altera  obliquitatis , utraque  tamen  eundem  efficit  even- 
tum, partus  quidem  retardationem.  Quae  autem  ex  iniquo  capitis  situ  ori- 
tur, impedimentis  provocato,  quae  rotationibus  lateralibus  a partibus  pelvis 
inaequalibus  opponuntur;  Choulant(2)  etiam  uteri  obliquitatem  pelvi  in- 
aequali produci  posse  censuit. 

Vitiis  praecipuis  pelvis  sanae  nunc  descriptis  ad  alteram  et  gravi- 
orem classem  transeamus: 

II.  Ea  pelvis  vitia,  quae  morbis  aut  laesionibus  producuntur. 

Impedimenta  partus  non  tam  frequenter,  quam  majores  credebant,  a 
pelvis  vitiis  pendent;  Osiander(3)  tamen  inter  mulieres  quinquaginta  pel- 
vim semel  esse  coarctatam  existimavit  et  M.  Vi  11  e ne  uve  (4)  partus  de- 
cursum semel  tantum  in  ducentis  nonaginta  quatuor  casibus  turbari  et  in 

(1)  Joerg,  liber  die  Verkriimmungen  des  mcnschliclien  Korpcrs.  Leipzig, 

1810.  p.  ‘27.  et  Taf.  I.  Fig.  1. 

(2)  L.  c.  p.  25.  §.  14. 

(3)  Ursachen  und  Ilulfsanzeigen  der  unregelmafsigen  und  schwcren  Gcburien. 

Von  J.  II.  Osiander.  Tiibingen,  1S33.  §.  102. 

(4)  Vclpeau,  1.  c.  Chap.  II.  Section  IV. 

pelvi  deformi  partum  solis  naturae  viribus,  semel  tantum  inter  mille  tre- 
centos octoginta  tres  partus  finiri  persuasum  habet.  Ex  „Dublin  hospital 
reports u (1)  a mense  Januario  1787  usque  ad  mensem  Octobrem  a.  1793 
constat,  caput  infantis  novies  et  quadragies  in  decem  millibus  centum  et 
nonaginta  novem  casibus  perforatum  atque  forcipem  quadragies  applicatam 
esse.  In  Nosocomio  Parisiensi  „Hospice  de  la  Materniteu  operationes  ob 
pelvis  coarctationem  multo  rariores  occurrunt:  forceps  enim  semel  et  vicies 
tantum  hanc  ob  causam  in  duobus  et  viginti  millibus  et  ducentis  casibus  ap- 
plicata est.  Boer  etiam  in  sex  et  viginti  millibus  nongentis  quinque  et  se- 
xaginta  partu bus  centum  forcipe,  tres  et  quadraginta  cranii  perforatione  esse 
absolutos  dixit.  Lachapelle  (2)  in  quindecim  millibus  sexcentis  et 
quinquaginta  duobus  casibus  foetum  ducenties  bis  et  septuagies  ope  instru- 
mentorum esse  extractum,  sexies  et  tricies  pelvis  introitus  coarctationis 
causa,  et  rursum  in  duobus  et  viginti  millibus  ducentis  et  quadraginta  tri- 
bus casibus  foetum  ducenties  novies  et  sexagies  ope  instrumentorum  esse 
extractum,  ter  et  vicies  ob  pelvis  introitum  coarctatum,  memoravit.  I)e- 
wees  (3)  rem  mirabilem  nulloque  modo  explicatam  de  pelvis  deformitati- 
bus in  America  enarravit  : se  quidem,  quamquam  per  triginta  annos  artis  ob- 
stetriciae praecepta  in  parturientibus  levandis  adhibuerit,  ter  tantum  conjuga- 
tam pelvis  pollicibus  tribus  breviorem  observasse,  id  quod  James,  medicus 
obstetricius  Americanus,  conformavit. 

Quibus  paucis  de  frequentia  pelvis  deformationum  memoratis,  nunc 
ad  consideranda  et  illustranda 

A.  Ea  vitia,  quae  totam  afficiunt  pelvim,  transeamus,  quae  vero  ad  clas- 
sem generalem  Osteomalaciae  referri  licet. 

Ilujus  (4)  osteomalaciae  duae  sunt  species: 


(1)  E.  dc  11  ab  er  1.  c.  p.  5. 

(2)  1.  c.  XI.  Mom.  Article  II. 

(3)  Mcissncr’»  Forschungen  etc.  Th.  IV.  Abschn.  XIX. 

(4)  K ili  an,  Beitr.  z.  Kcnntn.  d.  allgcm.  Knochcncrweichung.  Bonn  1S29.  p.  4. 

1.  Osteomalacia  rhacliitica  sive  rhacliitis. 

2.  Osteomalacia  adultorum  sive  feminarum. 

1.  Osteomalacia  rhacliitica  sive  rhacliitis  plerumque  (1)  a sexto 
aetatis  mense  usque  ad  annum  secundum  apparet,  quamquam  exempla  rha- 
chitidis  in  adultis  observatae  non  desunt.  Morand  (2)  talem  memoravit 
casum  et  Wilson  se  sibi  persuasum  habere  dicit,  rhachitidem  interdum  paulum 
ante  pubertatem,  interdum  adeo  post  hoc  tempus  spinam  afficere,  cujus  rei 
exempla  in  scriptis  Frankii  (3)  et  Portali  (4)  inveniuntur.  Rhachiti- 
dis  (5)  congenitae  exempla  aGlissonio,  Arno  1 do  de  Boot  et  Klei- 
nio  sunt  memorata;  Pinei  et  Romberg  foetus  rhachitici  sceletum  deli- 
nearunt atque  descripserunt,  foetus  trium  mensium  et  dimidii  pedibus  varis 
habituque  rhachitico  in  collectione  Osiandri  conspicitur  et  Carus  nuper- 
rime casum  rhachitidis  congenitae  nobis  tradidit.  Exempla  talia  vero  rha- 
ehitidis  congenitae  rarissime  inveniuntur,  morbus  tamen  fere  semper  in  prio- 
ribus infantiae  annis  occurrit,  cujus  rei  multae  sunt  in  sceleto  ipso  notae  (6)  : 
pelvis  enim  forma  non  evoluta  et  mutationes  pubertate  productas  minimo 
tantum  in  gradu  exhibens,  ossa  parva  et  color  (7)  eorum  albidus  morbum 
merito  infantilem  esse  vocatum  indicant. 

Multum  ac  diu  scriptores  haesitabant,  num  ossibus  aliis  corporis 
rhachitide  affectis  pelvis  in  statu  normali  manere  possit,  quod  strenue  a 


(1)  L.  G.  Ficker,  de  Rhachitide  morbisque  ex  eadem  oriundis.  Beroljni. 
Gap.  II.  p.  11. 

(2)  S.  Cooper,  Dictionary  of  practical  surgery.  London  1830.  Art.  Rickcts. 

(3)  Delectus  opusculorum  medicorum.  Vol.  V.  p.  304.  Discursus  academicus  de 
rhachitide  acuta  et  adultorum. 

(4)  Observations  sur  la  nature  et  sur  le  traitcmcnt  du  rhachitisme.  Paris  1797. 
p.  340—365. 

(5)  Ficker  1.  c.  p.  11.  12. 

(6)  G.  G.  Clausius,  Coinmcnt.  de  mogostocia  pelvina.  Diss.  inaug.  Fran- 
cofurti  ad  M.  1834.  p.  11.  12. 

(7)  Joerg,  Handbuch  der  specicllcn  Thcrapic.  Cap.  XI.  §.205.  Anm. 

Voigtelio  et  Meckelio  vindicatum  est.  In  opere  Voigtelii(l)  men- 
tio facta  est  sceletorum  septem,  in  collectione  Meckelii  magna  scoliosi 
affectorum,  quorum  pelves  plane  sanae  atque  naturales  erant;  nuperrime  quo- 
que Hohl  eandem  defendit  sententiam,  dicens  hoc  tum  praecipue  occurrere, 
si  morbus  neque  gravis  ac  pertinax  esset,  nec  diu  duraret,  aegrotae  vero  assidua 
ac  diligens  navaretur  cura.  Sed  nos  nunquam  fugere  oportet,  scoliosin, 
quamquam  una  rhachitidis  sit  sequelarum,  saepe  in  casibus  oriri  posse,  ubi 
nullum  rhachitidis  exstitit  vestigium.  Pelvis  rhachiticae  signa  adeo  mani- 
festa sunt  et  morbum  tam  exquisite  designant,  ut  omnibus  fere  in  casibus  eum 
statim  dignoscere  possimus.  Na  e gei  e tamen  nuperrime  in  dissertatione 
G.  G.  Clausii  casum  communicavit,  ubi  pelvis  et  rhachitidis  et  osteoma- 
laciae signa  exhibuit,  quamquam  mulierem  unquam  rhachiticam  fuisse  ejus 
propinqui  negabant:  quare  morbum  adulta  aetate  ortum  neque  rhachiticam 
fuisse  pelvim  concludit.  Nos  vero  huic  rei  opponimus  exempla  quidem  non 
deesse,  ubi  rhachitis  post  pubertatem  inceperit,  sed  solo  propinquorum  te- 
stimonio confitendum  non  esse,  et  deinde  verisiinillimum , mulierem  jam  inde 
ex  prima  infantia  rhachitide  affectam  fuisse,  cui  postea  osteomalacia  foemi- 


narum  supervenerat. 

Curvaturae  columnae  vertebralis,  quae  rhachitidem  fere  semper  comitan- 
tur, pelvim  et  partem  spinae,  in  qua  locum  habent,  plus  minusve  afficiunt.  Ver- 
tebrae lumbales  rhachiticarum  lordosi  affici  non  videntur,  sed  cvphosin  vastam 
saepe  invenimus,  qua  os  sacrum  solito  multo  profundius  in  pelvis  cavitatem  detru- 
ditur^) et  promontorium  non  tribus  pollicibus  etiineis  novem  vel  decem  symphysi 
ossium  pubis  altius  est,  sed  in  eadem  fere  cum  ea  invenitur  planitie  horizontali  et 
simul  cum  vertebris  lumbalibus  (3)  angulum  nimis  obtusum  format,  ut  e.  g. 


(1)  Ilandbucb  der  patholog.  Anatomie  von  Dr.  H.  G.  Voigtel,  mit  Zusatzen 
ron  P.  II.  Mcckel.  Hallc  1804.  Abschn.  II.  p.  334—336. 

(2)  De  situ  pelvis  naturali  cf.  Nacgelc,  uber  das  weibl.  Becken.  §.  2 5. 

(3)  Vel  pe  au  1.  c.  cliap.  II.  Sect.  3. 

angulum  graduum  centum  et  triginta  novem  aut  centum  et  viginti  novem, 
quum  normalis  anguli  modus  sit,  centum  et  septuaginta  quinque  gradus. 
Cyphosis  sola  per  se  existens  raro  tantum  invenitur,  plerumque  scoliosis 
simul  adest,  ad  quam  provocandam  (1)  reactio  musculorum  psoadum  multum 
valet:  unde  evenit,  ut  pelvis  non  in  conjugata,  sed  in  alterutro  ejus  latere 
maxime  contracta  sit  et  inde  inaequaliter  angusta  evadat.  Causa  vero  cur 
pelvis  plerumque  in  latere  sinistro  maxime  coarctata  sit,  deducenda  est  ex 
consuetudine  vulgari  brachio  dextro  utendi,  unde  pars  spinae  superior  hoc 
latus  versus  curvatur  et  pars  spinae  inferioris  in  contrarium  deflectitur,  ad 
quod  perficiendum  totus  aegrae  habitus,  quae  ad  aequilibrium  conservandum 
hoc  latus  versus  semper  inclinat,  et  vis  musculorum  hujus  lateris  diuturno 
non  aucta  multum  conferunt.  Pelvis  etiam  interdum  hoc,  interdum  illo  la- 
tere altior  est,  quod  partim  aegrae  varia  et  fortuita  conditione  sedentis  aut 
recumbentis,  partim  contentione  aequilibrii  conservandi  producitur,  os  dex- 
trum vero  sinistro  majus  atque  altius  situm  est.  Ossa  ilium  consueto  magis 
sunt  inclinata  et  superficies  interna  unius  ossis  ab  alterius  est  diversa  cri- 
staque decurrit  non  a parte  posteriore  anteriorem  versus,  sed  extrorsum, 
unde  spinae  anteriores  superiores  intervallo  justo  majore  separantur  et  diame- 
tros transversa  pelvis  majoris  adeo  augetur  (2),  ut  diametros  transversa  an- 
terior sit  longior,  quam  diametros  transversa  inter  medias  cristas  ossium  extensa  ; 
haec  pollices  novem  vel  novem  et  dimidium  aequat,  illa  pollices  novem  et 
dimidium  vel  decem,  dum  in  statu  normali  contrarium  occurrit.  Hinc  vide- 
mus coxas  latas  feminarum,  quae  primis  aetatis  annis  rhachitide  laborave- 
runt, non  esse  signum  pelvis  bene  conformatae,  sed  potius  ejus  formam 
inultum  a normali  mutatam  esse  ostendere.  In  pelvi  minore  tamen  ac  prae- 
sertim in  ejus  introitu  rhachitis  gravissima  semper  provocat  vitia:  conjugata 
semper  coarctatur  et  nonnullis  in  casibus  spatium  inter  duos  pelvis  parietes 


(1)  II  ohl  1.  c.  p.  302. 

(2)  Clausius  1.  c.  p.  17. 

paucas  tantum  lineas  aequat,  diametros  transversa  nunquam  coarctatur,  saepe 
etiam  multo  elongatur,  quae  coarctatio  unius  et  amplificatio  alterius  diame- 
tri signa  sunt  rhachitidem  quam  accuratissime  designantia. 


De  deformationibus  pelvis  praecipuis  nec  non  de  ratione, 

qua  producuntur. 

De  introitus  coarctatione. 


Causis  quae  sequuntur  conjugata  introitus  minuitur. 

t.  Promontorio  ossis  sacri,  ut  supra  memoravimus,  prominente,  nec 
non  quibusdam  aliis  ossis  sacri  mutationibus , curvatura  (1)  quidem  ossis 
transversali  plane  deficiente,  cujus  loco  alis  retractis  ac  promontorio  pro- 
minente tanta  producitur  convexitas,  ut  pelvis  interdum  lineis  sex  coarcte- 
tur:  qui  effectus  (2)  actione  musculi  pyriformis  superficiem  anteriorem  ossis 
sacri  antrorsum  attrahentis  multum  adjuvatur. 

2.  Linea  arcuata  (3),  quae  in  pelvi  bene  formata  pollices  quatuor 
aequat,  adeo  diminuta,  ut  pollices  duos  et  lineas  quatuor  tantum  longa  sit. 
Stein  (4)  hanc  causam  pelvis  coarctatae  uberius  exposuit. 

3.  Convexitate  (5)  adnata  ossium  pubis  ita  diminuta,  ut  conjuga- 
tam pollice  dimidio  tantum  loco  pollicis  et  dimidii  elonget,  unde  tanta  ossium 
producitur  planities,  ut  femina  adhuc  viva  facillime  dignoscatur ; et  nonnullis 
in  casibus  ipsi  rami  horizontales  ossium  pubis  introrsum  inclinari  videntur, 
unde  forma  pelvis  introitus  signo  numeri  octo  in  plano  posito  x similis 
evadit.  Ossa  (6)  pubis  antrorsum  diriguntur  ex  actione  praepotente  mu- 


ti) Stein,  Annalen  etc.  p.  17S. 

(2)  Hohl,  1.  c.  p.  302. 

(3)  C1  ausius  1.  c.  p.  18. 

(4)  Stein,  Annalen  etc.  p.  148 — 151. 

(5)  Clausi us  1.  c.  p.  18. 

(6)  Hohl  1.  c.  p.  302. 

«culorum  abdominis  aegrae  contentione  aequilibrii  servandi  producta,  qua 
causa  musculi  obliqui  externi  et  interni  musculi  recti  ac  pyramidales  ramis 
ossibus  pubis  horizontalibus  connexi  eos  seorsum  et  introrsum  attrahunt, 
quo  modo  intervallum  inter  ossa  pubis  et  promontorium  ossis  sacri  minuitur. 
Stein  (1)  sibi  persuasum  habuit,  complanationem  aequalem  utriusque 
ossis  pubis  nunquam  lineas  quinque  vel  sex  excedere,  quamquam  (2)  alter 
ramus  altero  magis  affici,  interdum  etiam  introrsum  inclinari  possit  (3). 
liamus  horizontalis  sinister  frequentius  introrsum  inclinatur,  qua  causa  hoc 
pelvis  latus  propinquitate  majore  promontorii  ossis  sacri  magis  quam  lalus 
dextrum  coarctatur  et  discrimen  inter  utrumque  pelvis  latus  augetur.  La- 
eli ape  11  e (4)  pelves  rhachiticas  ad  classes  duas  secundum  formam  pecu- 
liarem earum  introitus  retulit:  pelves  quidem  reniformes  et  pelves  bilobatas. 
In  utraque  promontorium  ossis  sacri  justo  magis  prominet,  sed  ramis  hori- 
zontalibus ossium  pubis  introrsum  decurrentibus  pelvis  formam  obtinet 
bilobatam. 

Diametros  transversa  pelvis  introitus  amplitudine  magna  basis  ossis 
sacri  elongatur,  hic  etiam  conditionem  status  infantilis  ossium  rhachiticorum 
invenimus.  Uasis  (5)  enim  ossis  sacri  pollices  quatuor  vel  quatuor  et  di- 
midium lata  est,  sed  paucis  tantum  in  casibus  os  normalem  aequat  longitu- 
dinem, plerumque  pollices  quatuor  aut  tres  tantum  longum  est. 


De  exitus  amplificatione. 

Introitu  ac  parte  superiore  cavitatis  exceptis  ceterae  pelvis  partes 
fere  semper  normalem,  aut,  ut  interdum  occurrit,  justo  majorem  retinent 
amplitudinem,  licet  nonnunquam,  si  cyphosis  et  scoliosis  majoris  sunt  mo- 


ti) Annalcn  ctc.  p.  200. 

(2)  Lelirb uch  etc.  §.117.  Anni.  2. 

(3)  Clausius  1.  c.  p.  15. 

(4)  1.  c.  XI.  Memoire.  Articlc  premier. 

(5)  Clausius  1.  c.  p.  13. 


menti,  cavitas  coarctetur:  nam  os  femoris  illius  lateris,  ad  quod  vertebrae 
lumbales  spectant,  (quo  totius  partis  corporis  superioris  pondus  susti- 
neat iiecesse  est),  acetabulum  valde  premit  et  sic  ossi  sacro  paullatim 
propius  reddit.  Ex  pelvis  autem  exitu  amplificato  aequo  eodeinque  jure, 
quam  ex  ejus  introitu  coarctato  concludere  licet,  pelvim  esse  rbacbiticam : 
quo  angustior  enim  apertura  superior  est,  eo  amplior  plerumque  apertura 
inferior  evadat  necesse  est,  et  quidem  bis  ex  causis: 

1.  Quia  (1)  pars  ossis  sacri  inferior  eodem  gradu,  quo  superior 
prominet,  retro  cedit,  cujus  reactiones  semper  eo  graviores  sunt,  quo  bre- 
vius os  evadit:  quas  tamen  curvatura  ossis  longitudinalis  nonnunquam  mi- 
nuit, quae  interdum  tanta  est,  ut  pars  infima  ossis  sacri  et  os  coccygis  ho- 
rizontali parallela  introrsum  decurrere  videantur. 

2.  Intervallo  magno  inter  tubera  ossium  ischii,  quae  extrorsum  ten- 
dunt et  cum  ramis  ossium  pubis  extra  decurrentibus  conjuncta  arcum  ossium 
pubis  nimis  excavatum  formant.  Diametros  transversa  pelvis  exitus  ple- 
rumque eo  fere  gradu  amplior  evadit,  quo  introitus  conjugata  est  coarctata, 
quod  (2)  e tabula  quae  sequitur  apparet: 

3.  Arcu  ossium  pubis  justo  magis  excavato,  quod  plus  minusve 
in  quaque  pelvi  rhachitica  occurrit  et  cujus  summus  gradus  a Steinio(3) 
est  delineatus. 


(1)  Clausi us  I.  C.  p.  19. 

(2)  Osiandcr,  Ursachen  und  Iliilfsanzeigen  der  unregelmafsigen  und  sch>ve- 
vcn  Gcburten.  Tubingcn  1833.  Bd.  III.  §.  102. 

(3)  Ilandbuch  ctc.  Taf.  3.  fig.  2. 

De  quibusdam  aliis  rhachitidis  in  pelvim  effectibus. 

Gravioris  momenti  effectibus  rhachitidis  in  pelvim  muliebrem  jam  me- 
moratis nunc  restat,  ut  unius,  quod  semper  ibi  occurrit  et  observatur,  etiam 
mentionem  faciamus.  Silentio  enim  praetereunda  non  est  pelvis  cavitas  per- 
exigue profunda,  inclinatione  magna  ossium  ilium,  tuberibus  ossium  ischii 
extrorsum  spectantibus  et  brevitate  infantili  ossis  sacri  producta.  Quibus 
signis  adeo  manifestis  aliisque  in  toto  corporis  habitu  observatis,  inter  quae 
claudicationem  tantum  vacillantem,  quam  in  ingressu  omnium  rhachiticarum 
observamus,  commemoramus,  nec  non  priorum  partuum  historia  et  accurata 
exploratione  interna,  si  conceditur,  pelvis  rhachiticae  diagnosis  facillima  red- 
ditur. Signis  externis  (1)  tamen  gradum  rhachitidis  semper  accurate  ter- 
minare ac  constituere  nequimus,  quum  interdum  extremitatibus  valde  curva- 
tis pelvis  parum  tantum  sit  affecta,  et  e contrario  pelvi  maxime  coarctata 
extremitates  haud  multum  curvatas  inveniamus,  quod  tamen  raro  occurrit. 
Portalf2)  observationem  de  pelvi  rhachitica  tradidit,  quam  huc  usque  a 
nullo  alio  scriptore  memoratam  invenimus.  Dixit  enim,  cartilaginem  inter 
ossa  pubis  interpositam  rhachitide  nonnunquam  multum  relaxatam  et  humore 
interdum  glutiuoso,  interdum  fluido  impletam,  nec  non  cartilagines  et  liga- 
menta inter  ossa  ilium  flaccida  et  vi  se  retrahendi  privata  esse,  unde  ossa 
pelvica  vacillent  incessusque  infirmus  reddatur  aut  plane  tollatur,  qualis  in 
quibusdam  mulieribus  gravidis  occurrit. 

i 

Pelvis  rhachiticae  in  partum  effectus. 

1.  In  matrem. 

Impedimenta,  quae  infantis  transitui  ex  pelvi  rhachitica  existunt. 
quum  ab  ejus  introitu  coarctato  praecipue  et  solummodo  dependeant,  haud 
tales  proferunt  effectus,  quales  ex  tota  pelvi  coarctata  oriuntur  ac  praeterea 


(1)  Sic  in,  Ilamlbuch  etc.  §.  117.  Anm.  2. 

(2)  1.  c.  p.  129. 

vi  mirabili  contrahendi,  qua  rhaehiticarum  uterus  inclutus  impedimenta  ma- 
xima et  in  unoquoque  alio  casu  haud  superanda  nonnunquam  auferuntur  et 
removentur,  cujus  rei  nonnulla  memorabimus  exempla.  EfFectus  tamen  sein- 
per  satis  graves  et,  si  pelvis  introitus  coarctatio  majoris  est  gradus,  pericu- 
losissimi evadere  possunt:  infantis  enim(l)  caput  doloribus  vehemenlissimis 
perstantibus  diu  supra  pelvis  introitum  haeret  et,  postquam  eum  intravit,  coar- 
ctatio conjugatae,  nec  non  diametri  obliquae  impediunt,  quo  minus  ejus  dia- 
metros transversa  in  diametrum  obliquam  transeat.  Caput  juxta  os  sacrum 
transiens  valde  comprimitur  et  ossa  cranii  intercalantur  ossaque  parietalia 
et  os  frontis  inter  promontorium  et  ramos  horizontales  ossium  pubis  com- 
pressa panduntur  aut  franguntur  et  caput  per  horas  viginti  et  quatuor,  in- 
terdum etiam  per  dies  duos  aut  tres  in  introitu  inclavatum  haeret,  antequam 
in  pelvis  cavitatem  descendere  possit.  Capite  per  longum  hoc  temporis  spa- 
tium in  pelvis  introitu  retento  vesicae  urinariae  collum  comprimitur  et  urinae 
excretio  supprimitur,  quod  malum  deficiente  concavitate  ramorum  transver- 
sorum ossium  pubis  multum  augetur,  et  doloribus  vehementibus  uterus  (2) 
aut  vesica  urina  retenta  rumpitur.  Saepius  tamen  dolores  inanes  evadunt 
aut  plane  cessant  iisque  dolores  vehementes  dorsi  succedunt,  aegra  inquieta 
et  anxia  redditur,  pulsus  celer,  calor  sitisque  febrem  indicant  et  saepe  me- 
tritis,  cystitis  aut  peritonitis  sequuntur,  vagina  calida  et  arida  ac  partes  ge- 
nitales externae  inflammantur,  infans  jam  diu  mortuus  et  placenta  imputre- 
scunt mulierque  viribus  exhaustis  spiritum  ducit  supremum.  Exitum  infau- 
stissimum nunc  descripsimus,  sed  plerumque  caput  multis  superatis  difficul- 
tatibus pelvis  introitum  transit,  quo  facto  celeritate  et  violentia  magna  per 
partes  jam  tumidas  et  inflammatas  pulsum,  eas  f3)  valde  contundit  gangrae- 
namque aut  fistulas  vesico-  aut  recto-vaginales  provocat  ac  perinaeum  ma- 
ximo rupturae  periculo  exponit. 


(1)  Osiander,  Ursachen  elc.  §.  108.  109. 

(2)  Lachapclle  1.  c.  memoire  A III.  Observ.  3. 

(3)  Lac  ha  pelle  1.  c.  memoire  XI.  art.  5. 

2.  In  infantem. 

Magno  in  periculo  versatur  infans,  ne  compressione  longa  sanguinis 
in  placenta  circulatio  perturbetur,  unde  asphyxia  apoplectica  producitur,  pel- 
vis forma  etiam  funiculus  umbilicalis  prolapsui  et  compressioni  est  obnoxius. 
Laesiones  variae  capitis,  ut  fracturae,  cranii  fissurae,  etiam  cervicis  dislo- 
catio occurrunt,  ossa  parietalia  sine  ullo  cutis  damno  avelluntur  et  cerebrum 
letlialiter  comprimitur  aut  thrombi,  abscessus  et  gangraenam  afferentes,  re- 
manent. 


De  rationibus,  quibus  in  rhachiticis  pelvi  quam 
m a x i m e deformata  partus  viribus 
maternis  absolvatur. 

Contigit  nonnunquam,  ut  in  pelvi  rhachitide  maxime  affecta  proles 
solis  naturae  viribus  edatur  et  quidem  aut  capitis  infantis  flexibilitate  aut 
conjugata  in  ipso  partu  elongata  aut  una  pelvis  parte  prae  altera  ampliore, 
quod  saepissime  in  pelvibus  reniformibus  et  ovatis  evenit.  Namque  una  pars 
pelvis  interdum  satis  ampla  ad  capitis  transitum  est,  quamquam  altera  ma- 
xime coarctata  sit,  cujus  rei  Lacbapelle  (1)  se  exempla  tria  quatuorve  vi- 
disse dixit.  Idem  scriptor  aliam  memoravit  observationem  ei  similem,  quam 
ex  libro  Portali  jam  citavimus,  symphysin  quidem  ossium  pubis  interdum 
adeo  relaxari,  ut  unum  os  pubis  ante  alterum  propellatur,  qua  re  etiam  fieri, 
ut  unum  os  innominatum  aeque  ac  angulus  saero-vertebralis  promineat,  dum 
alterum  plus  minusve  retrocedat,  quo  diametros  obliqua  versus  quam  caput 
tendit  multum  et  conjugata  satis  ad  capitis  transitum  augentur.  Ca- 
put flexibile  multum  comprimi  posse  scimus:  multis  enim  id  probatur  exem- 
plis, nobis  tamen  duo  sufficiant,  quorum  unum  a Boer  est  memoratum,  ubi 
caput  per  conjugatam  pollicum  duorum  et  linearum  octo  transierat  et  postea 


(1)  1.  c.  Art.  V. 


43 


in  pelvis  cavitate  formam  resumpsit  naturalem,  alterum  Baudelocqu e (1 ) 
nobis  tradidit,  ubi  infantis  caput  tantum  perpessum  est  compressionem,  ut 
diametros  ejus  longa  pollices  aequaverit  octo.  Lachapelle  (2)  casus 
tredecim  partus  solis  naturae  viribus  peracti  cum  pelvi  coarctata  memoravit  : 

Semel  cum  introitus  conjugata  3£". 

Quinquies  » » » 3". 

Quinquies  » 

Semel  » 

Semel  » » » 2 ". 

Infantum  septem  vivi,  duo  debiles,  qui  etiam  partus  effectibus  succubuerunt, 
quatuor  mortui  nati  sunt. 


» 


» 


)> 


0 3// 
* 4 * 

21  // 
2 * 


2.  Osteomalacia  universalis  adultorum  sive  feminarum. 

Hic  morbus  est  Deo  favente  multo  rarior  quam  rhachitis,  omni  ta- 
men respectu  gravior  ejusque  sequelae  multo  majoris  sunt  momenti  et  infaustiorem 
praebent  eventum,  quam  rhachitide  provocatae;  attamen  scriptoribus  prioribus 
cum  rhachitide  est  confusus,  licet  sola  tantum  inter  utrumque  morbum  similitudo  in 
ossium  mollitie  consistit.  Osteomalacia  fere  semper  feminas  easque  certae 
aetatis  et  conditionibus  peculiaribus  afficit,  et  quamvis  interdum  brevi  tempore 
remittere  potest,  haec  tamen  remissio  nunquam  utin  rhachitide  perlongius  tempus 
durat,  sed  morbus  semper  in  pejus  ruit,  formam  humanam  delet  et  denique 
doloribus  vehementissimis  aegrae  certam  mortem  affert.  Hic  morbus  fere 
nunquam  in  viris  observatur,  licet  Caspari  (3)  osteomalacia  viros  ter  la- 
borare contendit,  dum  decies  in  feminis  occurrat;  verisimile  tamen  est  osteo- 
malaciam multo  rarius  in  viris  inveniri  et  multis  in  casibus,  quorum  effectus 


(1)  1.  c.  Tom.II.  p.  15.  §.1624  (1). 

(2)  1.  c.  observat,  particul.  p.  463. 

(3)  Ucber  die  Knochenerweichung;  in:  v.  Graefe  u.  v.  Walther’s  Joirrnal 
Bd.  VII.  Hcft  2.  Art.  3. 

osteomalaciae  tribuitur,  revera  rhacliitidem  accusandam  esse.  Unicum  tan- 
tum exemplum  hujus  morbi,  qui  ante  pubertatem  jam  incepit,  exstat,  quod 
Lobstein  (1)  ex  Bordenavio  citavit,  ubi  conditio  ossium  peculiaris,  quae 
osteomalaciam  indicat,  in  foetu  septem  mensium  observabatur.  Aetas  (2) 
huic  morbo  maxime  obnoxia  est  inter  annum  vicesimum  et  tricesimum,  haud 
tamen  raro  evenit,  ut  circa  annum  quadragesimum  demum  intret,  fere  nun- 
quam autem  ante  annum  vicesimum,  neque  ulli  exstant  casus,  quorum  pri- 
mae notae  post  annum  quadragesimum  se  manifestassent.  Hic  magnum 
observamus  discrimen  inter  osteomalaciam  semper  in  adultis  apparentem  et 
rhacliitidem  infantilis  aetatis  morbum,  praeterea  quo  magis  osteomalaciam 
investigaverimus,  eo  plura  inter  utrumque  morbum  inveniemus  discrimina. 


De  osteomalaciae  in  totum  corpus  effectibus. 

Morbus  (3)  aut  in  puerperio  aut  si  in  feminis,  quae  nunquam  pepe- 
rerunt,  occurrit,  in  menstruis  oritur;  has  tamen  feminas  raro  corripit,  nisi 
vita  libidinosa  aut  syphilide  aut  abortu  iterato  earum  systema  genitale  sit 
debilitatum.  Mulieres  forma  nitida  et  magna  statura  insignes,  quae  etiam 
facile  et  exiguo  tantum  dolore  pepererunt,  maxime  huic  morbo  sunt  obno- 
xiae, qui  nunquam  magna  cum  violentia  in  primiparis  apparet,  sed  plerumque 
multos  post  partus,  praesertim  si  alter  alterum  celeriter  est  secutus.  Morbus 
fere  semper  subito  et  sine  ullis  signis  praegressis  erumpit,  interdum  tamen 
aegra  dolores  rheumaticae  affectioni  similes  diu  sentit,  ut  in  casu  a Busch  (4) 
memorato  occurrit,  ubi  mulier  ex  prima  juventute  doloribus  rheumaticis  ve- 
xata erat.  Prima  morbi  signa  sunt  dolores  dorsi,  qui,  ut  B urus  (5)  ob- 
servavit, rheumatismum  simulant  et  fere  nunquam  aut  per  breve  tantum  tem- 


(1)  Traite  tPanatomic  pathologique.  Paris  1833.  Tom.  II.  Sect.  II.  Chap.  5.  art.  1. 
(*>)  It  ili  an,  Bcitrage  zu  cincr  genaucrcn  Itcnniniss  der  Knochenerwcichung. 
Bonn  182.9.  Cap.  1.  §.  4.  5. 

(3)  K ili  an.*  1.  c.  §.  G — It). 

(4)  GeburtshUlflichc  Abhandlungcn.  Marburg  1826.  Art.  3.  Der  1 ali:  C.  Kniese. 

(5)  1.  c.  p.  31. 

pus  languescunt  et  cessant.  Quibus  accedit  mox  peculiaris  ambulandi  dif- 
ficultas, quam  aegra  laxitudini  et  defectui  sustentaculi  in  parte  pelvis 
posteriore  adscribit.  Morbo  crescente  mulier  magis  claudicat  et  ejus  sta- 
tura adeo  minuitur,  ut  tandem  pumila  fiat,  uti  in  casu  memorabili  feminae 
Supiot,  cujus  statura  pollices  tres  et  viginti  tantum  aequabat.  Nonnun- 
quani  (1)  etiam  spina  adeo  est  curvata,  ut  costae  revera  ossa  ilei  attingant. 
Pelvis  (2)  et  extremitatum  deformitates  fere  in  dies  augentur;  aegra  in 
uno  eodemque  situ  in  lecto  recumbere  cogitur  et  quotiescunque  corpus  mo- 
vere conatur,  dolores  statim  vehementissimi,  praesertim  in  pelvi,  saepe  os- 
sium fracturae  sequuntur;  hac  tamen  in  conditione  vis  uterina  nullo  modo 
est  minuta  et  infelices  magna  proh  dolor ! facilitate  concipiunt  prolemque  us- 
que ad  mensem  nonum  in  utero  gestant,  quaque  graviditate  incipiente  mor- 
bus aliquantulum  diminui  videtur,  spes  tamen  fallax  cito  evanescit  et  mor- 
bus multo  exacerbatur. 

Hujus  morbi  duae  observantur  varietates,  in  quarum  altera  ossa  fa- 
cillime franguntur,  in  altera  vero  emolliuntur:  haec  mollities,  illa  fragilitas 
ossium  appellata  est,  nobis  tamen  illa  nomina  magis  arrident,  quibus  Ki- 
lian  (3)  eas  designavit  easque  varietates  ejusdem  morbi  esse  consideramus. 

a)  Osteomalacia  universalis  feminarum  flexibilis  sive  cerea; 

b)  Osteomalacia  universalis  feminarum  fracturosa. 


a)  Osteomalacia  flexibilis  sive  cerea. 

Pelves  lioe  morbo  correptae  colore  pullo  aut  leucophaeo  sunt  quasi 
oleo  fusco  saturatae,  ossa  plana  non  sunt  pellucida  neque  pelves  aqua  le- 
viores, tarde  exsiccantur  et  tactui  oleaginosae  aut  melliceae  sunt.  Hujus 
varietatis  morbi  Weidmann  (4)  casum  memoratu  dignissimum  observavit, 


(1)  Wcnzcl,  iil)or  die  Krankhciten  ani  Rtickgrath.  Taf.  3. 

(2)  hili  a n 1.  c.  §.  ‘20.  21. 

(3)  1.  c.  Cap.  II.  A. 

(4)  De  forcij  >e  obstetricio.  Moguntiae  1813.  p.  57. 

ubi  iu  muliere,  quae  jam  quinquies  (bis  maxima  cum  difficultate)  pepererat, 
pelvis  ossa  iu  sexto  partu  adeo  flexibilia  invenit,  ut  infantem  pelvis  transire 
cavitatem  permitterent , quamquam  in  partu  priori  infantis  cranii  perforatio, 
in  quarto  forcipis  applicatio  fuerant  necessariae,  ac  pelvis  dimensiones  post 
mortem  die  quinto  partum  secutam  angustissimae  inveniebantur.  Linea  a 
medio  promontorio  ossis  sacri  usque  ad  partem  pelvis  proximam  extensa, 
centimetra  quatuor  et  semis  et  altera  ab  ossis  sacri  latere  ad  partem  pelvis 
proximam  centimetra  tria  aequabat. 

b)  Osteomalacia  fracturosa. 

Ossa  pelvis  colore  albido  et  magna  pelluciditate  sunt  insignia,  eo- 
rum textura  consueto  minus  solida  et  compacta  invenitur,  pondus  saepe  lae- 
vissimum, et  ossa  maxima  facilitate  franguntur.  Hac  osteomalaciae  varie- 
tate laboraverat  sceleton  a Ren  ardo  memoratum,  in  quo  fracturae  erant 
nonaginta,  nec  non  ea  a Sandifort  et  Goodwin  descripta,  in  quorum 

primo  septuaginta,  in  altero  viginti  tres  fracturae  observabantur. 

% 

De  osteomalaciae  in  singula  pelvis  ossa  actione. 

Quaeque  pelvis  regio  plus  minusve  osteomalacia  corripi  potest  om- 
ni busque  in  ossibus  mutationes  inultas  et  graves  conditionis  normalis  invenimus. 

Ossa  ilium  propius  inter  se  accedunt  et  consueto  magis  sunt  erecta, 
qui  (1)  situs  ex  actione  musculorum  obliquorum  nec  non  iliacorum  depen- 
det. Ili  musculi  etiam  ad  sulcum  iliacum  producendum  adjuvant,  qui  (2)  a 
crista  ossium  ilium  ad  lineam  arcuatam  decurrit  et  quo  molliora  sunt  ossa 
et  ad  situm  erectum  appropinquant,  eo  profundior  est,  semper  tamen  latere 
dextro  manifestior  quam  sinistro  observatur.  Ossibus  ilium  ita  compressis 
linea  arcuata  proprie  sic  dicta  plane  evanescit,  cum  linea  recta  aut  fere  re^ 
cta  existat. 


(I)  Hohl  1.  c.  p.  303. 

(’2)  K i 1 i a n 1.  c.  Cap.  11.  B.  §.  3 — 6. 

Ossis  sacri  non  solum  forma  et  structura  abnormis  est  (1),  sed  etiam 
ejus  situs  eo  modo  est  mutatus,  ut  inde  pelvis  cavitas  quam  maxime  a norma 
recedat.  Os  sacrum  justo  profundius  inter  ossa  ilium  considet,  ej  usque  pro- 
montorium tantum  in  pelvim  intruditur,  ut  (2)  linea  inter  mediam  lineam  ar- 
cuatam utriusque  lateris  extensa,  quae  statu  normali  pollicem  vel  pollicem 
et  dimidium  a promontorio  distat,  hoc  intersecet,  aut  eo  inferius  decurrat, 
quae  duae  abnormitates  eo  majoris  sunt  momenti,  quo  magis  ossa  pelvis 
emolliuntur.  Simul  vertebrae  lumbares  cum  tota  columna  vertebrali  profunde 
consident,  saepeque  boc  vel  aliud  latus  versus  tendunt,  quo  non  solum  ea- 
rum cum  osse  sacro  conjunctio  nimis  convexa  redditur,  sed  etiam  inclina- 
tione laterali  una  pars  pelvis  ac  (3)  plerumque  sinistra  magis  quam  altera 
est  coarctata.  Columna  (4)  vertebralis  nonnunquam  adeo  descendit,  ut  li- 
nea inter  mediam  cristam  utriusque  ossis  ilium  extensa,  non  ut  secundum 
normam  cartilaginem  intervertebralem  vertebrae  lumbaris  quartae  et  quintae, 
sed  vertebrae  secundae  et  tertiae  vel  ipsum  medium  corpus  vertebrae  se- 
cundae tangeret.  Os  sacrum  (5)  autem  desuper  partem  inferiorem  versus 
et  inferne  versus  partem  superiorem  est  curvatum,  quasi  in  regione  forami- 
num sacralium  secundorum  aut  tertiorum  fractum  ac  postea  coalitum  esset, 
angulo  acuto  simulque  diminutionem  ossium  generalem  participia! : nam  alis 
pressione  quasi  absorptis  os  angustius  evadit. 

Ossium  pubis  (6)  rami  horizontales,  quo  loco  ossium  corpora  relin- 
quunt, valde  introrsum  flexi  interdum  etiam  fracti  videntur  et  inde  antrorsum 
decurrunt  et  ad  symphysin  conjunguntur.  Hac  in  directione  aut  gradatim 

propius  inter  se  accedunt  ibique  angulum  formant,  aut  subito  concurrunt  spa- 

* 

(1)  K ili  an  1.  c.  Cap.  II.  §.  7—12. 

(2)  Clausi  us  1.  c.  p.  21. 

(3)  Nacgclc,  Erfahrungcn  aus  dem  Ccbietc  dor  Krankheitcn  des  weiblichen 
Gcschlechts.  Marburg  1812.  art.  VI.  p.  446  — 449. 

(4)  K ili  an  1.  c.  cap.  III.  p.  52. 

(5)  C 1 a u s i u s 1.  c.  p.  20. 

(6)  K ili  an  1.  c.  cap.  II.  §.  13 — 15. 

tio  paucarum  linearum  tantum  interposito,  et  cum  ramis  descendentibus  os- 
sium pubis,  ubi  cum  ossibus  ischiis  conjunguntur,  eodem  modo  flexis  ro- 
strum, omnium  osteomalaciae  signorum  longe  certissimum,  formatur. 

Quod  ad  rostrum  producendum  duae  concurrunt  causae:  de  una  et 
graviore  infra  disseremus,  altera  (1 ) est  variorum  musculorum  actio,  qui  cum 
pelvis  ossibus  sunt  conjuncti.  Ili  musculi  sunt  musculi  recti  ac  pyramida- 
les, qui  ramos  ossium  pubis  introrsum  attrahunt,  dum  musculi  adductores 
femoris  longi  et  breves  symphysin  extrorsum  et  antrorsum  agunt,  et  mu- 
sculi psoades  minores,  quibus  ossium  ilium  et  pubis  corpora  introrsum  fle- 
ctuntur. Magna  inter  se  propinquitate  ramorum  ossium  pubis,  arcus  quam 
maxime  est  coarctatus  et  interdum  fere  nullum  ejus  videmus  vestigium,  sed 
tantum  spatium  paucarum  linearum  inter  duos  ossium  ramos. 

Ossa  ischii  (2)  adeo  propinqua  inter  se  sunt,  ut  eorum  superficie- 
rum  anteriorum  altera  alteram  tangat,  dum  tubera  valde  extrorsum  sunt  in- 
clinata. Foramina  ischiatica  formam  naturalem  perdunt  et  foramen  majus, 
formam  triangularem  apice  sursum  directo  assumit. 

Acetabula  in  pelvis  cavitatem  justo  profundius  sunt  impressa,  ita  ut 
parvo  tantum  intervallo  sint  separata,  aut  interdum  se  contingunt  et  eodem 
tempore  antrorsum  neque  uti  in  statu  naturali  latera  versus  spectant,  eodein 
etiam  impulsu  mota,  quo  totus  pelvis  paries  anterior  elevatur,  consueto  al- 
tius sita  sunt. 

Foramina  Thyreoidea  formam  perdunt  naturalem  et  directione  pe- 
culiari ossium  pubis  hic  margo  antrorsum,  ille  retrorsum  spectat. 

De  harum  deformitatum  in  totius  pelvis  formam  effectu. 

r 

Ouibus  de  singulorum  ossium  deformitatibus  provisis,  nunc  de  ea- 
rum effectu  in  pelvis  formam  universalem  tractemus. 


(1)  II  ohl  1.  c.  p.  304. 

(2)  K ili  an  1.  c.  Cap.  II.  §.  18 — 21. 

Pelvis  major  situ  erecto  ossium  ilium  et  distantia  parva  inter  eorum 
spinas  anteriores  superiores,  quae  (1)  nonnunquam  pollices  quinque  tantum 

aequat,  multum  coarctatur. 

Pelvis  minoris  aperturae  omnes  diminuuntur: 

a)  Introitus,  cujus  forma  secundum  morbi  gradum  differt,  in  casibus 


levioribus  triangularis  est  aut  cordi  acuto  similis;  ubi  morbus  tamen  magnum 
attinuit  gradum,  incisuris  quasi  tribus  constat,  quae  ita  sunt  dispositae,  ut 
introitus  formae  literae  Y jacentis  similis  sit. 

h)  Cavitas  curvatura  magna  ossis  sacri  in  directione  conjugatae  am- 
plificatur, sed  ossibus  ischiis  propius  inter  se  accedentibus  diametros  trans- 
versa semper  coarctatur. 

c)  Exitus  semper  et  in  unaquaque  directione  coarctatur,  pars  infe- 
rior ossis  sacri  in  pelvim  prominens  conjugatam  contrahit,  tuberum  ossium 
ischii  propinquitas  diametrum  transversam  minuit  et  loco  arcus  ossium  pubis 
fissuram  tantum  invenimus. 


De  ratione,  qua  hae  deformitates  provocantur. 

Antequam  pelvis  osteomalaciae  effectus  consideremus,  pauca  de 
modo,  quo  has  deformitates  tara  extraordinarias  produci  verisimile  est,  me- 
moraturi sumus,  quam  rem  Kilian  f2),  cujus  etiam  sententias  hic  exponi- 
mus, plane  tractavit. 

Primus  morbi  effectus  est  relaxatio  symphysium  sacro  - iliacarum, 
cujus  signa  claudicationem  peculiarem,  dolorem  symphysium  intolerabilem  et 
ossium  vacillationem  jam  memoravimus,  unde  os  sacrum  inter  ossa  ilium 
considet  et  haec  positio  abnormis  omnium  pelvis  deformitatum  est  origo. 
Os  sacrum,  connexionibus  suis  laxatis,  pressione,  quam  muliere  incedente, 
stante  vel  sedente  e columna  vertebrali  ac  pondere  totius  partis  corporis 
superioris  patitur,  consueto  profundius  detruditur  ejusque  basis  antrorsuin 


(1)  C1  ausius  1.  c.  p.  21. 

(2)  1.  c.  cap.  III. 


7 

tendere  cogitur.  Ligamenta  sacro-iliaca  hoc  situ  ossis  sacri  abnormi  ex- 
tensa, ossi  sacro  prominenti  et  musculorum  partiumque  mollium  ponderi  ossa 
ilium  antrorsuin  moventibus,  valde  obstant.  Ossibus  ita  antrorsum  incli- 
nantibus et  ligamentis  sacro-iliacis  huic  directioni  obstantibus,  nec  non  actione 
musculorum  glutaeorum  et  iliacorum  internorum  extremitatumque  inferiorum 
in  situ  corporis  erecto  pressione  sulcus  iliacus  formatur.  Ossis  sacri  situs 
etiam  formam  partis  pelvis  anterioris  multum  allicit:  nam  hoc  osse  magis 
quam  par  est  in  pelvim  depresso  pars  ejus  latior  inter  ossa  innominata  de- 
truditur, ubi  antea  pars  angustior  erat,  ita  ut  cunei  habeat  effectum  et  ossa 
pubis  inter  se  in  symphysi  valde  comprimat.  Ossa  pubis  tamen  osteoma- 
lacia emollita  huic  compressioni  obsistere  non  possunt,  sed  ubi  debiliores 
sunt  cedunt,  quippe  in  synostosi  pubo-iliaca  et  junctione  ramorum  descen- 
dentium ossium  pubis  cum  ramis  ascendentibus  ossium  ischii,  unde  rostrum 
formant.  Ad  hanc  deformitatem  augendam  et  mutandam,  duae  aliae  con- 
currunt causae,  extremitatum  quidem  inferiorum  pressio,  quae  partem  pelvis 
anteriorem  sursum  et  retrorsum  impellit  et  musculorum  abdominis,  praeser- 
tim musculorum  rectorum  actio,  qua  pars  anterior  pelvis  sursum  attrahitur. 


De  harum  deformitatum  in  graviditatem  et  partum  effectibus. 

Pelvi  majore  contracta  (1)  mulier  inulta  patitur  incommoda:  nam 
graviditate  jam  incipiente  intestina  pone  uterum  collocantur  eumque  antror- 
sum impellunt,  ubi  supra  ossa  pubis  propendens  vesicam  comprimit  et  uri- 
nae suppressionem  producit. 

Spatium  etiam  inter  ossa  pubis  interdum  ita  angustum  est,  ut  ure- 
thram vix  admittat  et  introductioni  catheteris  ad  urinam  evacuandam  magnum 
objiciat  impedimentum.  Haec  pelvis,  quum  omnes  ejus  partes  morbo  affi- 
ciantur, in  partum  ita  agit,  uti  pelvis  aequabiliter  justo  minor,  de  effectibus 
peculiaribus  tamen  loqui  non  possumus,  semper  enim  secundum  gradum  pel- 
vis deformitatis  differunt. 


(1)  Osi  an  der,  Ilandbuch  der  Entbindungskunst.  Tb.  I.  p.  96. 

A consideratione  totius  pelvis  deformitatum  nunc  ad 
B.  eas,  quae  aliquas  ejus  partes  afficiunt, 

veniamus.  Hae  vero  aut 

a)  morbis,  aut 

b)  laesionibus 
provocantur. 

a)  Morbis. 

aa)  Tumoribus  e pelvis  ossibus  excrescentibus,  quivero 
satis  rari  sunt.  Eli  de  H ab  er  (1)  in  dissertatione  jam  saepe  laudata 
casus  omnes  memorabilissimos  collegit  et  inter  se  comparavit,  e quibus  con- 
stat, partum  rarissime  tantum  pelvis  tumoribus  impediri. 

Horum  tumorum  duae  sunt  species  (2): 

«)  Exostoses. 

P)  Osteosteatomata. 

Ii  tumores  exostoses  (3)  dicuntur,  qui  ex  ossium  superficie  oriun- 
tur, quorum  tela  etiam  ossea  dura  et  albida  est,  nonnullis  etiam  in  casibus 
ipsis  ossibus  durior  et  ebori  similis. 

Osteosteatomata  (4)  ex  ossium  connexionibus  praesertim  eorum 
symphysibus  et  cartilagine  intervertebrali  oriuntur  neque  ex  osse  solo  sunt 
formata,  sed  etiam  materiam  cartilagineam  tendineam  cum  materia  crassa 
sebacea  aut  casea  intermixtam  continent.  Haec  vero  saepe  maximam  atti- 
nent magnitudinem,  ut  e.  g.  in  casu,  quem  Eli  de  Haber  descripsit  atque 
delineavit,  ubi  tumor  pollices  sex  et  lineas  undecim  longus  ac  pollices  sex 
et  lineam  latus  erat;  Burns  (5)  etiam  alium  memoravit  casum,  ubi  tumor 

(1)  1.  c.  p.  13  seqq. 

(2)  Stcin,  Handbuch  etc.  p.  140. 

(3)  J.  C.  v.  Persyn,  Diss.  inaug.  de  Exostosium  et  Osteosteatomatum  pelvis 
muliebris  influxu,  p.  8. 

(4)  J.  C.  v.  Persyn  1.  c.  p.  12. 

(5)  1.  c.  Book  1.  chap.  7.  Sect.  3. 

7* 

fere  totam  occupavit  pelvim  et  unum  tantum  digitum  latus  dextrum  versus 
introducere  permisit.  Exostoses  verae  plerumque  (1)  parvae  sunt,  raris- 
sime longiores  quam  gallinae  ovum  neque  magis  in  pelvim  prominent,  quam 
dimidia  longitudine.  G.  v.  Doeveren  (2)  casum  descripsit  partus  perdif- 
ficilis et  lethalis,  ob  exostosin  „ad  superiorem  ossis  sacri  partem  ovi  fere 
dimidii  gallinacei  formam  et  magnitudinem  habentem “,  sed,  ut  mox  dicturi 
sumus,  his  in  casibus  tumor  minime  concedens  duritie  sua  effectus  adeo 
noxios  producit  ac  alii  multo  majores,  qui  tamen  sub  capitis  pressione  cedunt. 

De  horum  tumorum  symptomatibus  pauca  tantum  dicere  possumus, 
saepe  enim  nulla  sunt  signa,  quibus  eos  existere  suspicaremur,  donec  eorum 
situs,  forma  aut  magnitudo  incommoda  producunt,  et  eae  notae,  quas  inter- 
dum observamus,  ut  dolores  etc.,  multis  aliis  causis  oriri  possunt. 

Eorum  causas  saepe  etiam  ignoramus,  casum  aut  laesionem  quan- 
quam  externam  aliquando  sequuntur,  saepe  tamen  sine  causa  ulla  conspicua 
oriri  videntur.  Osteosteatomata  interdum  morbi  alicujus,  qui  totam  afficit 
pelvini,  sunt  effectus,  ut  syphilidis , arthritidis  etc.;  hae  etiam  in  tumores 
malignos  nonnunquam  degenerant. 

Circa  quasdam  pelvis  partes  (3)  materia  ossea  interdum  accumula- 
tur, ut  e.  g.  circa  tubera  ossium  ischii  aut  ad  eorum  spinas  aut  ad  lineam 
arcuatam.  Haec  prominentia  lineae  arcuatae,  quae  nonnullis  in  casibus  cul- 
tellatae est,  saepe  cum  rhachitide  est  conjuncta.  Blundell  (4)  tamen 
de  ea  mentionem  fecit,  ac  si  non  tali  causa  oriretur,  nos  (5)  etiam  talem 


(1)  Stein,  Handbuch  etc.  §.  141. 

(2)  v\nnc  hoc  in  casu  partus  difficultas  exostosi  vel  alia  quaque  causa  producta 
fuerit,  in  incerto  relictum  est;  sectio  enim  cadaveris  non  fuit  permissa.  Cf.  Specimen 
observationum  academicarum.  Groningae  et  Lugduni  Bat.  1765.  Cap.  XII. 

(3)  J.  J.  Wickert,  Diss.  inaug.  de  excrescentibus  peculiaribus  ex  interiore 

pelvis  muliebris  superficie  etc.  Gottingac,  1797.  p.  4. 

(4)  Blundell,  principies  and  practicc  ol  midwifcry.  London  1834.  Sect.  62. 


pag.  702. 

(5)  Ilie  casus  vero  memorabilissimus  csti  mulieris  enim  uterus  in  priore  partu 
(quem  Birch  in  Medical  and  Chirurgical  Transactions  descripsit)  ad  partem  inferiorem 

vidisse  casum  meminimus,  ubi  in  muliere  uteri  rupti  effectibus  mortua  linea 
arcuata  multum  prominebat  et  cultellata  erat,  quanquam  pelvis  omni  alio  re- 
spectu bene  fuit  formata. 

De  horum  tumorum  effectibus. 

Horum  tumorum  effectus  secundum  eorum  formam,  situm  et  magni- 
tudinem differunt,  tumor  e.  g.  acutus  et  qui  multum  prominet  multo  majora 
in  partu  producet  incommoda,  quam  si  planus  aut  minus  prominens  esset. 
Tumore  (1)  ex  osse  sacro  excrescente  haemorrhoides,  constipatio,  spasmus, 
etiam  suppuratio  circa  intestinum  rectum  oriri  possunt,  aut,  si  cum  ossibus 
pubis  est  conjunctum,  irritatio  vesicae,  ischuria  et  cystitis. 

Uteri  gravidi  inflammatio,  suppuratio  et  gangraena,  retroversio,  obli- 
quitas et  prolapsus  nec  non  haemorrhagia  uterina,  abortus,  partus  praema- 
turus, mors  foetus  e compressione,  mors  etiam  matris  a nonnullis  scriptori- 
bus effectus  esse  dicuntur,  qui  ex  his  tumoribus  oriri  possunt. 

Infantis  in  partu  transitus  plus  minusve  impeditur  ac  partes  molles 
compressae  contunduntur  aut  lacerantur 

bb)  Conditione  abnormi  symphysium  ossium  pubis 
a)  earum  relaxatione. 

Jam  multis  ante  saeculis  (2)  scriptores  relaxationem  symphysium 
pelvis  natura  ad  partum  expediendum  esse  designatam  putaverunt,  medica- 
menta etiam  ad  hanc  relaxationem  in  partu  difficili  adjuvandam  proposuerunt, 
neque  nostris  temporibus  ii  desunt,  qui  (3)  in  eadem  consentiunt  opinione, 


ruptus  et  linea  arcuata  eo  tempore  cultellata  inventa  est.  Mulier  postquam  hac  an- 
cipite  conditione  convaluit,  no  rem  annis  post  concepit  et  uterus  in  partu  fere  in  eadem 
parte  ruptus  est,  qua  laesione  et  peritonitide  eam  sequente  post  dies  quatuor  mortua  est. 

(1)  Wichcrt  I.  c.  p.  10. 

(2)  Baudclocque  1.  c.  Tom.  II.  chap.  VI.  art.  3. 

(3)  Wcdcmeyer,  chirurgischc  Beobachtungen  u.  Bemerkungeu  in  v.  Graefe 
u.  v.  Walthcr’s  Journal.  Bd.  V.  Heft  4.  Art.  3. 

quamquam  pauci  tantum  eam  retinent  (1).  Argumenta  theoriis  eorum  ob- 
jecta adeo  trita  sunt,  ut  ea  siiigulatim  enumerari  necessarium  esse  censere 
non  possim;  res  duas  (2)  tamen,  quae  theoriam  relaxationis  maxime  refutare 
videntur,  hic  memorabimus,  quippe  quod  haec  relaxatio  non  in  graviditate 
tantum,  ubi  utilis  esse  possit,  sed  etiam  aliis  temporibus  occurrit,  neque  modo 
in  mulieribus,  sed  etiam  in  sexu  virili  interdum  observatur. 

Haec  relaxatio  tamen  praesertim  in  graviditate,  partu  ac  puerperio 
occurrit,  ut  videtur  (3)  propterea,  quod  fluida  eo  tempore  consueto  magis 
has  partes  versus  afferuntur,  dum  uteri  pressione  absorbentium  actio  minui- 
tur. A mense  (4)  secundo  graviditatis  usque  ad  ejus  finem  occurrit,  inter- 
dum subito  et  post  aliquam  virium  exercitationem  inusitatam  afficit,  nec  non 
inter  ipsum  partum  in  pelvibus,  quae  antea  omnino  sanae  esse  videbantur, 
est  observata. 

Ejus  in  graviditate  effectus  sunt  dolor  circa  symphyses,  qui  muliere 
ambulante  aut  stante  inulto  vehemeutior  evadit,  saepe  etiam  ossa  inter  se 
vacillantia  sentire  possumus;  constitutio  eodem  tempore  afficitur,  symphy- 
sium dolores  increscunt,  ischuria  accedit,  abscessus  formantur  et  aegra  febri 
hectica  aut  inflammatione  ad  peritonaeum  extensa  mortem  succumbit.  In 
partu  effectus  primarii  iidem  sunt,  saepe  tamen  sunt  symptomata  subsequen- 
tia  multo  graviora  et  periculosiora  et  nonnullis  in  casibus  anni  intermittuntur 


(1)  Qua  de  re  Walt  er  (de  dissectione  Synchondroseos  ossium  pubis  in  partu 
difficili.  Bcrolini  1782)  memoravit:  »Intelligcre  nequeo,  quomodo  haec  opinio  tam  vul- 
garis et  imperans  fieri  potuit.  Certe  plus  quam  centum  gravidas  dissecui,  ideoque  te- 
stimonium meum  non  levissimum  esse  potest.  Ne  minimam  quidem  unquam  in  liga- 
mentis pelvis  inveni  mutationem,  etsi  occasionem  habuerim  ligamenta  in  omni  statu 
contemplari.  Pelves  foeminarum  ante  partum,  in  partu,  paucis  post  horis,  et  denique 
nonnullis  diebus  post  partum  mortuarum  pervestigavi.  Ligamenta  pelvis  non  solum  recen- 
tia perlustravi,  sed  etiam  vasa  pelvis  variis  subtilissimis  fluidis  materiis  quam  felicissime 
injeci.  Sed  haec  etiam  experimenta  me  convicerunt,  in  ligamentis  pelvis  ne  minimam 
quidem  accidisse  mutationem  : id  est,  nec  majorem  copiam  succi  accipere  nec  laxiora  fieri. 

(2)  Crevc  1.  c.  §.  109.  p.  133.  134. 

(3)  Creve  1.  c.  §.110.  p.  134.  135. 

(4)  15  u r n s 1.  c.  Book  I.  chap.  II.  Sect.  IV. 

multi,  antequam  inulier  plane  convalescat,  uti  in  casu  a D en  mano  (1)  me- 
morato, ubi  in  muliere  paucis  diebus  ante  partum  tertium  occurrit,  post  ali- 
quot menses  tamen  ea  convaluit,  sed  morbus  in  quarta  graviditate  regressus 
est  et  post  quintum  partum  per  annos  octo  grallis  gressum  fulcire  cogebatur. 

/?)  Earum  ossificatione,  qua  anchylosis  inter  pelvis  ossa  provocatur. 

Quam  saepe  haec  in  pelvi  occurrat,  jam  memoravimus,  vix  etiam  pro- 
cessum pathologicum  eum  vocare  licet,  incommoda  enim  nulla  provocat  ne- 
que ul l^T ^P11  existere  sine  haesi- 
tatione dicere  possimus.  Si  os  coccygis  cum  osse  sacro  ossificatione  con- 
junctum est,  recedere  non  potest,  quo  pelvis  exitus  contrahitur  et  infantis 
egressus  evadit  difficilior. 

In  rarissimis  casibus  (2)  ligamentorum  sacro-iliacorum  extremitates 
ossificatae  sunt,  quo  capitis  transitus  secundum  gradum  hujus  mutationis 
impeditur. 

Maygrier  (3)  cartilaginem  symphysis  ossium  pubis  in  raris  qui- 
busdam casibus  in  pelvim  prominentem  ejus  cavitatem  minuere  dixit. 

b)  Laesionibus. 

aci)  Fracturis  male  sanatis. 

Pauca  tamen  sunt  exempla  partus  hac  causa  impediti,  fractura  enim 
. ossium  pelvis  laesio  tam  gravis  et  saepe  cum  aliis  et  gravioribus  connexa 
est,  ut  plerumque  lethalis  ejus  sit  eventus.  In  casibus  etiam , ubi  mulier 
est  supeistes,  pelvis  satis  raro  ipsa  fractura  neque  unquam  secretione  nimia 
calli  coarctatur:  nam  natura  ejus  quantitatem  semper  secundum  casus  neces- 
situdines distribuit,  ut  Creve  (4)  exemplis  multis  et  delineationibus  exhi- 
buit. Causae  verae  pelvis  his  in  casibus  coarctationis  duae  sunt:  aut  os- 
sium fragmenta  multum  e situ  normali  sunt  dislocata,  aut  ita  comminuta,  ut 


(1)  lutroduction  to  thc  practice  of  midwifery.  7*h  edit.  1832.  Chap.  1.  Sect  3 ,,  9 

(2)  Creve  1.  c.  §.162.  163.  p.  179. 

(3)  Nouvcaux  Elemcns.  Toin.  II.  art.  III.  p.  17. 

(4)  1.  c.  §.  83—96.  Tafel  1—8. 

calli  permulti  ad  ea  conjungenda  necessaria  fiant.  Casus  memorabilissimi 
partus  fracturis  male  sanatis  impediti  duo  sunt,  quorum  unum  Bario w (1), 
alterum  Davis  (2)  descripsit  et  in  utroque  sectio  caesarea  ob  angustiam 
pelvis  majoris  necessaria  erat. 

hb)  Symphysibus  vi  separatis. 

Hujus  laesionis  Ore  ve  (3)  multa  collegit  exempla,  duo  etiam  a 
B urus  citata  sunt  (4);  effectus  plane  similes  sunt  iis,  qui  ossibus  morbo 
separatis  provocantur,  ff  30*  (frUgVHgftf 

Velpeau  de  amputatione  ossis  femoris,  pelvim  amputatione  ossis 
femoris  praesertim  in  foeminis  junioribus  vitiari  posse  dixit:  namque  membro 
artificiali  ossi  ischii  solo  affixo,  alterius  solummodo  lateris  acetabulum  cor- 
poris pondere  comprimi.  Unde  evenit,  ut  acetabulum  lateris  abnormis  ca- 
put ossis  femoris  non  arcte  amplectens  materia  organica  impleatur  et  su- 
perficiei acetabuli  pelvicae  lateris  abnormis  minus  fortis  quam  lateris  sani 
evadat  arcuatio,  qua  ex  re  apparet  diametrum  obliquam  ad  acetabulum  sa- 
num transeuntem  breviorem  fieri. 


(1)  Medicat  records  and  rescarches.  p.  174. 

(2)  Principies  and  pfactice  of  obstetric  medicine.  Part.  II.  26.  27. 

(3)  1.  c.  §.  115.  p.  138.  145. 

(4)  Book  I.  Chap.  II.  Sect.  IV. 

Ego  Carolus  West,  Lomlini  d.  VIII.  m.  Augusti  a.  MDCCCXYI  patre  Ebcnezcr, 
verbi  divini  ministro,  quem  praematura  eheu!  morte  mihi  ereptum  valde  lugeo,  matre 
Joauna  e gente  Johnsoniana,  adhuc  supcrstite,  natus  et  confessioni  evangelicae 
addictus  sum. 

Primis  litterarum  elementis  imbutus,  juvenis  quindecim  annorum  Amersham, 
oppido  in  comitatu  Buckingliam  sito,  quo  pater  migraverat,  in  artem  medicam  duce 
T.  N.  Cray,  medico  apud  Amcrshamenses  et  collegii  regii  chirurgorum  Londinensis 
socio,  incumbere  coepi,  quo  in  studio  duobus  annis  consumtis,  ineunte  Octohri  anni 
MDCCCXXXIII  Londinium  profectus  sum,  ubi  in  schola  medica  nosocomii  St.  Bartho- 
lomaei  arti  medicae  operam  navare  perrexi.  Per  duos  annos,  quos  ibi  commoratus  fui, 
praelectiones  frequentavi  hasce: 

111.  Dr.  Clementis  IIuc  chemiam,  nec  non  materiam  medicam  et  pathologiaiu 
atque  therapiam  specialem  5 111.  Stanley  anatomiam  et  physiologiam;  111.  Wormald  in 
arte  cadavera  rite  secandi  me  exercuit;  111.  Lavvrcncc  mihi  tradidit  chirurgiam;  III. 
D r.  Locock  una  cum  111.  Dr.  Ley  me  docuerunt  artem  obstetriciam  nec  non  morbos 
et  mulierum  et  infantium;  111.  Dr.  F.  Farre  botanicen;  111.  Dr.  G.  B u rr  o w s medicinam 
forensem;  nec  minus  clinicis  tum  medicis  ducibuslll.  Dr.  II  u c et  111.  Dr.  L a t h a m.  tum  chir- 
urgicis 111.  E ari  e etLawrcnce  ducibus  interfui,  nec  non  curandis  aegrotis,  qui  morbis  ocu- 
lorum laborarunt,  in  nosocomio  ophthalmiatrico  ducibus  111.  Ty  r r e 1 1 etScott  operam  dedi- 

M.  Septembri  anni  MDCCCXXXV  in  Germaniam  profectus,  in  alma  litcrarum 
universitate  Friderica  Guilclma  Rhenana,  quae  Bonnae  tloret,  ab  111.  Frevtag.  t.  t- 
fasces  acadcmicos  tenente,  civibus  acadcmicis  adseriptus  et  apud  111.  En  ncmoscr.  t.  f 
Decanum  spectabilem  ordinis  medici  nomen  professus  sum.  Ubi  per  annum  scholis  me- 
dicis interfui  hisce: 


111.  Kilian  ile  arle  obstetricia,  ile  morbis  infantium,  ile  iloctTina  operationum 
ilisserentem  audivi  eodemque  duce  exercitationes  in  phantomate  institui;  111.  Albe r s 
pathologiam  specialem;  111.  Nasse  tlicrapiam  generalem  mihi  tradiderunt.  Per  semestre 
scholis  clinicis  chirurgicis  111.  Wutzcr  nec  non  medicis  111.  Nasse,  et  per  duo  se- 
mestria obstetriciis  111.  Kilian  interfui. 

Bonna  relicta  autumno  a.  MDCCCXXXY1  Parisios  petii  ibique  in  schola  ana- 
tomica anatomiae  nec  non  arti  cadavera  rite  secandi  operam  navavi,  aeque  ac  111.  P.  1)  u - 
bois  de  arte  obstetricia  docentem  audivi  eodemque  duce  scholis  clinicis  obstetriciis  interfui. 

Tum  in.  Majo  a.  MDCCCXXXYII  Berolinum  in  hanc  musarum  sedem  profe- 
ctus. ab  III.  Ilcfftcr,  rectore  magnifico,  civibus  acadcmicis,  et  ab  111.  Wagner. 
Decano  spectatissimo,  medicinae  studiosis  adseriptus  sum. 

Inde  a tempore  praelectionibus  111.  Mucii  er  de  anatomia  comparata,  de  ana- 
tomia  pathologica  nec  non  de  physiologia  generationis;  111.  Horn  de  pathologia  et  the- 
rapia morborum  mentis  interfui  et  policlinicen  Cei.  Trucstedt  frequentavi. 

Jam  tentaminibus  et  examine  rigoroso  coram  facultate  gratiosa  medica  absolutis, 
dissertatione  thesibusque  publice  defensis,  spero  fore,  ut  summi  in  utraque  medicina 
honores  in  me  conferantur. 


THESES. 


1.  Si  symptomata  cerebri  compressionis  non  adsunt,  terebratio  cranii  non  est  indicata. 
'I.  Phlcgmasiae  dolentis  causa  in  venarum  inflammatione  versatur. 

3.  In  nervo  linguali  fibras  peculiares,  quae  gustui  iuserviunt,  inessc  contendo. 

4 Prima  foetus  respiratio  ab  irritatione  nervorum  periphericorum  per  acrem  pendet. 

